open-index/open-wikipedia-markdown huggingface dataset:
নাছিক

নাছিক( ) ভাৰতৰ মহাৰাষ্ট্ৰ ৰাজ্যৰ উত্তৰ অঞ্চলৰ এখন চহৰ। গোদাবৰী নদীৰ পাৰত অৱস্থিত। নাছিক চহৰৰ জনসংখ্যা প্ৰায় ২২ লাখ আৰু ভাৰতৰ অন্যতম দ্ৰুতগতিত বৃদ্ধি পোৱা চহৰ হিচাপে মান্য়তা দিয়া হৈছে । ৰাজ্যৰ ৰাজধানী মুম্বাইৰ পৰা প্ৰায় ১৬৫ কিলোমিটাৰ (১০৩ মাইল) উত্তৰ-পূবে, আৰু পুনেৰ পৰা প্ৰায় ২১০ কিলোমিটাৰ (১৩০ মাইল) উত্তৰত নাছিক অৱস্থিত। মুম্বাই-পুনে-নাছিক অঞ্চলক "মহাৰাষ্ট্ৰৰ সোণালী ত্ৰিভুজ" বুলি কোৱা হয়। আঙুৰৰ উচ্চ উৎপাদনৰ বাবে নাছিকক ভাৰতৰ নাপা উপত্যকা আৰু "ভাৰতৰ ৱাইন কেপিটেল" বুলি অভিহিত কৰা হয় কাৰণ ভাৰতৰ আধাতকৈ অধিক আঙুৰৰ বাগিচা আৰু ৱাইন কাৰখানা ইয়াত অৱস্থিত। প্ৰতি ১২ বছৰৰ মূৰে মূৰে অনুষ্ঠিত হোৱা কুম্ভ মেলাৰ হিন্দু তীৰ্থস্থানসমূহৰ ভিতৰত নাছিক অন্যতম।
## নামৰ উৎপত্তি
নাছিক নামটো সংস্কৃত শব্দ ‘নাচিকা’ৰ পৰা উদ্ভৱ হৈছে যাৰ আক্ষৰিক অৰ্থ হৈছে ‘নাক’। স্থানীয় চৰকাৰৰ ৱেবছাইট অনুসৰি নখন পাহাৰ থকা বাবে চহৰখনৰ নাম নাছিক হোৱা বুলি বিশ্বাস।

ৰামায়ণৰ মতে নাছিক হৈছে গোদাবৰী নদীৰ পাৰৰ সেই স্থান য'ত লক্ষ্মণে আসুৰী শূৰ্পনাখৰ নাক কাটিছিল, সেয়েহে ইয়াক "নাশিক" বা "নাছিক" নামেৰে নামাকৰণ কৰা হৈছে।নাছিক চহৰক পঞ্চৱতী নামেৰেও জনা যায়।মোগলৰ ৰাজত্বকালত ইয়াক "গুলছানাবাদ" নামেৰে জনা গৈছিল।
## ইতিহাস

ভাৰতৰ মহাৰাষ্ট্ৰ ৰাজ্যৰ উত্তৰ অংশৰ ঐতিহাসিক, পৌৰাণিক, সামাজিক আৰু সাংস্কৃতিক দিশৰ পৰা এখন গুৰুত্বপূৰ্ণ চহৰ নাচিক। গোদাবৰী নদীৰ পাৰৰ মন্দিৰৰ বাবে জনাজাত আৰু ঐতিহাসিকভাৱে ই হিন্দু ধৰ্মৰ অন্যতম পবিত্ৰ স্থান। বাৰ বছৰৰ মূৰে মূৰে এবাৰ বৃহৎ সিংহস্থ কুম্ভ মেলাৰ আয়োজন কৰা চাৰিখন চহৰৰ ভিতৰত ই অন্যতম।

নাছিকক বিভিন্ন যুগত বিভিন্ন নামেৰে জনা গৈছিল। হিন্দু কিংবদন্তি অনুসৰি সত্যযুগৰ সময়ত ইয়াক "পদ্মনগৰ", ত্ৰেতাযুগৰ সময়ত "ত্ৰিকান্তক", দ্বাপৰ যুগত "জনস্থান" আৰু শেষত কলিযুগত "নৱশিখ" বা "নাশিক" নামেৰে জনা গৈছিল। মোগল যুগত ইয়াক "গুলছানাবাদ" নামেৰে জনা গৈছিল, গোলাপৰ চহৰ। নাছিকৰ পৌৰাণিক, ঐতিহাসিক, সামাজিক আৰু সাংস্কৃতিক গুৰুত্ব আছে। গোদাবৰী নদীৰ পাৰত অৱস্থিত এই চহৰখন সমগ্ৰ বিশ্বৰ হিন্দুসকলৰ বাবে অন্যতম পবিত্ৰ স্থান। হিন্দু পৌৰাণিক কাহিনী অনুসৰি অযোধ্যাৰ ৰজা ভগৱান ৰামে ১৪ বছৰীয়া নিৰ্বাসনত নাশিকক নিজৰ বাসস্থান কৰি লৈছিল। একে ঠাইতে ভগৱান লক্ষ্মণে ভগৱান ৰামৰ ইচ্ছামতে "শূৰ্পনাখা"ৰ নাক কাটিছিল আৰু এইদৰে এই নগৰৰ নাম "নাচিক" বুলি ৰখা হৈছিল কাৰণ নাচিক শব্দৰ অৰ্থ সংস্কৃতত "নাক"।

সতবাহন সাম্ৰাজ্যৰ পতনৰ পিছত উত্তৰ-পূবত অভিৰা বা অহিৰসকলে আৰু মহাৰাষ্ট্ৰ আৰু কুন্তলাত চুতুসকলে শাসন কৰিছিল। পুৰাণত উল্লেখ আছে যে ৬৭ বছৰ ধৰি দহটা অভিৰা জনগোষ্ঠীয়ে শাসন কৰিছিল। নাশিক শিলালিপিত ৰজা মাধুৰীপুত্ৰ ঈশ্বৰসেন, অভিৰ আৰু শিৱদতলাৰ এজন পুত্ৰৰ কথা কোৱা হৈছে। এই বংশৰ উৎপত্তি ২৪৯–২৫০ খ্ৰীষ্টাব্দত হৈছিল, যিটো যুগক পৰৱৰ্তী সময়ত কলাচুৰি বা চেদি বুলি কোৱা হৈছিল ।
## তথ্য সংগ্ৰহ

শ্ৰেণী:ভৌগোলিক অঞ্চল
টানি জাতি

**টানি জাতি** () হ'ল চীন আৰু উত্তৰপূৰ্ব ভাৰতৰ আদি, আপাটানি, গালো, মিছিং, নিছি, আৰু টাগিন জনগোষ্ঠীসমূহ মিলি হোৱা এটা জাতি। চীনা-তিব্বতীয় জনগোষ্ঠীৰ সদস্য হিচাপে তেওঁলোকে বিভিন্ন টানি ভাষাসমূহ কয় আৰু মূলতঃ চীনৰ তিব্বত স্বায়ত্তশাসিত অঞ্চলৰ লগতে উত্তৰপূৰ্ব ভাৰতৰ অৰুণাচল প্ৰদেশ আৰু অসম ৰাজ্যত বাস কৰে। প্ৰায় ২১.৭ লাখ জনসংখ্যাৰে  টানি জনগোষ্ঠী উত্তৰ-পূব ভাৰতৰ সৰ্ববৃহৎ জনগোষ্ঠীসমূহৰ ভিতৰত অন্যতম। চীন চৰকাৰে টানি জনগোষ্ঠীক লোবা জনগোষ্ঠীৰ অধীনত শ্ৰেণীভুক্ত কৰে।

## বুৰঞ্জী
অৰুণাচল প্ৰদেশ আৰু উচ্চ অসমৰ অধিকাংশ বাসিন্দা ছয়টা টানি জনগোষ্ঠীৰ ( নিছি , আদি , গালো , অপতানি , টাগিন , আৰু মিছিং ) অন্তৰ্গত। যিসকল আবোটানীৰ বংশধৰ বুলি কোৱা হয় ৷ মাংস আৰু ঊলৰ বিনিময়ত টানি জনগোষ্ঠীৰ লোকসকলে তিব্বতীসকলৰ লগত তৰোৱাল আৰু অন্যান্য ধাতুৰ ব্যৱসায় কৰাৰ বাবে তিব্বতৰ প্ৰাচীন পুথিভঁৰালসমূহত টানি জনগোষ্ঠীৰ কিছু ইতিহাস লিপিবদ্ধ হৈ আছে ।

## উৎস

শ্ৰেণী:অসমৰ অনুসূচিত জনজাতি
শ্ৰেণী:অৰুণাচল প্ৰদেশৰ অনুসূচিত জনজাতি
শ্ৰেণী:তিব্বতৰ জনগোষ্ঠী
আডাম ৰেইনাৰ

**আডাম ৰেইনাৰ** (১৮৯৯– ৪ মাৰ্চ ১৯৫০) এজন অষ্ট্ৰিয় লোক যি লিখিত ইতিহাসত একেলগে বাওনা আৰু অতিকায় বুলি চিহ্নিত একেমাত্ৰ লোক। তেওঁৰ এক্ৰ'মেগেলী ৰোগ আছিল বুলি বিশ্বাস কৰা হয়।

## জীৱনকাল
### বামনত্ব
১৮৯৯ চনত অষ্ট্ৰিয়া-হাংগেৰীৰ (বৰ্তমানৰ অষ্ট্ৰিয়া) গ্ৰেজত আডাম ৰেইনাৰৰ জন্ম হৈছিল। শিশু অৱস্থাত ৰেইনাৰক বৰ সৰু, খীণ অৰু দুৰ্বল বুলি কোৱা হৈছিল। ১৯১৭ চনত ১৮ বছৰ বয়সত তেওঁৰ উচ্চতা আছিল । গতিকে প্ৰথম বিশ্বযুদ্ধত ভাগ ল'বলৈ অষ্ট্ৰ'-হাংগেৰীয়ান সামৰিক বাহিনীত তেওঁক প্ৰত্যাখান কৰা হৈছিল। প্ৰাপ্তবয়স্ক উচ্চতা ৰ কম হ'লে ইয়াক বামনত্বৰ বিশেষত্ব বুলি ধৰা হয়।

### অতিকায়ত্ব
বহু বছৰৰ পাছত পিটুইটেৰীৰ টিউমাৰৰ ফলত হঠাত ৰেইনাৰৰ উচ্চতা বাঢ়িবলৈ ধৰে। বিছৰ দশকৰ আৰম্ভণিৰ পৰা ত্ৰিছৰ আৰম্ভণিলৈকে তেওঁৰ প্ৰতি বছৰে গড়ে ৯.১৪&nbsp;ছেমি (৩.১৬&nbsp;ইন) উচ্চতা বাঢ়ে। ১৯৩২ চনত (৩৩ বছৰ বয়স) ৰেইনাৰ উচ্চতা  হয়গৈ। ১৯ বছৰ বয়সত তেওঁৰ জোতাৰ জোখ US ১০ (EUR ৪৩) ৰ পৰা তিনি বছৰ পাছতে ২০ হয় (EUR ৫৭.৫)।

দুগৰাকী চিকিৎসকে আগষ্ট ১৯৩০ৰ পৰা মে' ১৯৩১ চনত ভিতৰত ৰেইনাৰৰ বিস্তৃতভাৱে পৰীক্ষা কৰে। সেই সময়ত তেওঁৰ উচ্চতা আছিল । এটা নিৰীহ পিটুইটেৰী এডিন'মা ধৰা পৰে যাৰ বাবে তেওঁৰ অস্বাভাৱিক বৃদ্ধি ঘটিছিল। ডঃ অস্কাৰ হিৰ্চে তেওঁৰ টিউমাৰটো অস্ত্ৰোপচাৰ কৰি আঁতৰায়।

টিউমাৰ আঁতৰোৱাৰ আগতেই পিটুইটেৰীৰ বিজুতি আৰু অস্বাভাৱিক বৰ্ধনৰ বাবে ৰেইনাৰ দুৰ্বল হৈ পৰি উঠিব নোৱৰা হৈছিল। অস্ত্ৰোপচাৰৰ কেইদিনমানৰ পাছতেই তেওঁ এটা বৃদ্ধাশ্ৰমত আশ্ৰয় লয় আৰু আমৃত্যু ততে থাকে। ১৯৫০ চনৰ ৪ মাৰ্চত মৃত্যু হওঁতে তেওঁৰ উচ্চতা আছিল ।

## References

শ্ৰেণী:বিশ্ব অভিলেখৰ অধিকাৰী
জিম পাৰছনছ

**জেমছ জোচেফ পাৰ্ছনছ** (; জন্ম: ২৪ মাৰ্চ, ১৯৭৩) এজন আমেৰিকান অভিনয়শিল্পী। ২০০৭ চনৰ পৰা ২০১৯ চনলৈকে পাৰ্ছনছে চিবিএছৰ চিটকম 'দ্য বিগ বেং থিয়ৰী'ত শ্বেলডন কুপাৰৰ চৰিত্ৰত অভিনয় কৰে।তেওঁ বিভিন্ন বঁটা লাভ কৰিছে৷ তাৰ ভিতৰত আছে কমেডী ছিৰিজৰ অসামান্য মুখ্য অভিনয়শিল্পীৰ বাবে চাৰিটা প্ৰাইমটাইম এমি বঁটা আৰু টেলিভিছন ছিৰিজৰ মিউজিকেল বা কমেডীৰ শ্ৰেষ্ঠ অভিনেতাৰ বাবে গোল্ডেন গ্ল'ব বঁটা৷ ২০১৫ চনৰ পৰা ২০১৮ চনলৈকে ফৰ্বছে তেওঁক বিশ্বৰ সৰ্বাধিক পাৰিশ্ৰমিক পোৱা টেলিভিছন অভিনেতা হিচাপে নিৰ্বাচিত কৰে।

লেৰী ক্ৰেমাৰৰ ড্ৰামা *দ্য নৰ্মেল হাৰ্ট (২০১১)*ত টমী ব’টৰাইটৰ চৰিত্ৰত অভিনয় কৰি পাৰ্ছনছে ব্ৰডৱে থিয়েটাৰত অভিষেক ঘটায়৷ ইয়াৰ পিছত তেওঁ ব্ৰডৱেৰ নাটক *হাৰ্ভি (২০১২), এণ এক্ট অৱ গড (২০১৫), দ্য বয়ছ ইন দ্য বেণ্ড (২০১৮), মাদাৰ প্লে (২০২৪), আৰু আৱাৰ টাউন (২০২৪)*ত অভিনয় কৰে৷

চলচ্চিত্ৰ জগতত পাৰ্ছনছে হোম (২০১৫) ছবিত মুখ্য চৰিত্ৰৰ কণ্ঠদান কৰিছে৷ ইয়াৰোপৰি তেওঁ *হিডেন ফিগাৰছ (২০১৬), এ কিড লাইক জেক (২০১৮), এক্সট্ৰিমলি উইকড, শ্বকিংলি ইভিল এণ্ড ভাইল (২০১৯), দ্য বয়ছ ইন দ্য বেণ্ড (২০১৮)* আদি ছবিত সহযোগী চৰিত্ৰত অভিনয় কৰিছে। টেলিভিছনত তেওঁ এইচবিঅ’ৰ ছবি *দ্য নৰ্মেল হাৰ্ট (২০১১)*ত টমী ব’টৰাইটৰ চৰিত্ৰত অভিনয় কৰাৰ বাবে আৰু নেটফ্লিক্সৰ ধাৰাবাহিক *হলিউড (২০২০)*ত হেনৰী উইলছনৰ চৰিত্ৰত অভিনয় কৰাৰ বাবে এমি বঁটাৰ বাবে মনোনীত হৈছিল।
## তথ্যসূত্ৰ
মনেৰ’

**মনেৰো** (ইংৰাজী: Monero) হৈছে এক বিকেন্দ্ৰীভূত, মুক্ত-উৎসৰ ক্ৰিপ্ট'কাৰেন্সি, যি গোপনীয়তা আৰু সুৰক্ষাৰ ওপৰত গুৰুত্ব আৰোপ কৰে। ইয়াৰ প্ৰাথমিক লক্ষ্য হৈছে ব্যৱহাৰকাৰীসকলৰ বাবে উচ্চ মাত্ৰাৰ গোপনীয়তা নিশ্চিত কৰা, য'ত লেন-দেনৰ বাবে প্ৰেৰক আৰু গ্ৰাহকৰ পৰিচয় গোপন ৰখা হয়। মনেৰোৰ মুদ্ৰা চিহ্ন হৈছে XMR। ইয়াৰ নামটো এস্পেৰান্তো ভাষাৰ পৰা লোৱা হৈছে, যাৰ অৰ্থ হৈছে "মুদ্ৰা" বা "কইন"। ইয়াৰ সমৰ্থকসকলৰ মতে, মনেৰ’ই “বিটকইনৰ আৰম্ভণিৰ প্ৰতিষ্ঠান বিৰোধী শিপাৰ আধ্যাত্মিক উত্তৰাধিকাৰী”ক প্ৰতিনিধিত্ব কৰে।

## ইতিহাস

মনেৰোৰ উন্নয়ন ২০১৪ চনত আৰম্ভ হৈছিল, যেতিয়া বিটকইনৰ এক ফ'ৰ্ক হিচাপে Bytecoin নামৰ ক্ৰিপ্ট'কাৰেন্সিৰ পৰা ইয়াৰ আৰম্ভণি হয়। পিছত, ইয়াক এক স্বতন্ত্ৰ মুদ্ৰা হিচাপে পুনৰ্নামকৰণ কৰা হয় আৰু নামটো এস্পেৰান্তো ভাষাৰ শব্দ "Monero" (অৰ্থ: মুদ্ৰা) ৰ পৰা লোৱা হয়। এই নামটোৱে ইয়াৰ আন্তৰ্জাতিক আৰু অন্তৰ্ভুক্তিমূলক দৃষ্টিভংগীক প্ৰতিফলিত কৰে।

## কাৰ্যপ্ৰণালী

মনেৰোৱে ক্ৰিপ্ট'গ্ৰাফিক প্ৰযুক্তি ব্যৱহাৰ কৰি লেন-দেনৰ গোপনীয়তা ৰক্ষা কৰে। ইয়াৰ মুখ্য বৈশিষ্ট্যসমূহ হৈছে:

* ***ৰিং চাইনেচাৰ:** ই লেন-দেনৰ প্ৰেৰকৰ পৰিচয় লুকুৱাই ৰাখে।
* ***স্টিলথ এড্ৰেছ:** প্ৰতিটো লেন-দেনৰ বাবে এক নতুন ঠিকনা সৃষ্টি কৰা হয়।
* ***ৰিং কনফিডেনশিয়েল ট্ৰানজেকশ্যনছ (RingCT):** লেন-দেনৰ পৰিমাণো গোপন কৰা হয়।

### খনন প্ৰক্ৰিয়া (Mining Algorithm)

মনেৰোৱে RandomX নামৰ এক বিশেষ খনন এলগৰিদম ব্যৱহাৰ কৰে, যিটো সাধাৰণ কম্পিউটাৰৰ CPU আৰু GPUৰ দ্বাৰা খনন কৰিব পৰাকৈ ডিজাইন কৰা হৈছে। এই এলগৰিদমটোৱে ASIC (Application-Specific Integrated Circuit) নামৰ বিশেষ যন্ত্ৰৰ দ্বাৰা খনন কৰাত বাধা দিয়ে, যাতে মনেৰোৰ খনন প্ৰক্ৰিয়াটো অধিক বিকেন্দ্ৰীভূত আৰু সাধাৰণ ব্যৱহাৰকাৰীসকলৰ বাবে সুলভ হয়।

### টেইল এমিছন (Tail Emission)

মনেৰোৰ মুঠ মুদ্ৰা যোগানৰ এক অনন্য বৈশিষ্ট্য হৈছে টেইল এমিছন। সাধাৰণতে, আন ক্ৰিপ্ট'কাৰেন্সি যেনে বিটকইনৰ মুঠ মুদ্ৰা যোগান এটা নিৰ্দিষ্ট সীমা থাকে, কিন্তু মনেৰোত এই সীমা নাই। মনেৰোৰ মুঠ মুদ্ৰা যোগান ১৮.৪ নিযুত XMR লৈকে বৃদ্ধি পায়, আৰু তাৰ পিছত প্ৰতি ব্লকত এক ক্ষুদ্ৰ পৰিমাণৰ XMR (বৰ্তমান ০.৬ XMR প্ৰতি ব্লক) মুদ্ৰা যোগান হৈ থাকে। এই টেইল এমিছনৰ লক্ষ্য হৈছে খননকাৰীসকলক পুৰস্কাৰ প্ৰদান কৰি নেটৱৰ্কটো সুৰক্ষিত ৰখা।

## সমালোচনা

২০২৪ চনৰ এটা জাতিসংঘৰ নিৰাপত্তা পৰিষদৰ প্ৰতিবেদনত উল্লেখ কৰা হৈছে যে সন্ত্ৰাসবাদী গোট ইছলামিক ষ্টেটে (Islamic State) অনুদান মনেৰোত বিচাৰিছে। এই তথ্যই মনেৰোৰ উচ্চ গোপনীয়তাৰ সুবিধা বেআইনী কাৰ্যকলাপত ব্যৱহাৰ হোৱাৰ সম্ভাৱনা সম্পৰ্কে উদ্বেগ বৃদ্ধি কৰিছে।

## তথ্যসূত্ৰ

## বাহ্যিক সংযোগ

* 

শ্ৰেণী:মুদ্ৰা
শ্ৰেণী:ডিজিটেল মুদ্ৰা
টয়লেট: এক প্ৰেম কথা

**টয়লেট: এক প্ৰেম কথা** বা সৰলভাৱে **টয়লেট** () ২০১৭ চনৰ শ্ৰী নাৰায়ণ সিঙৰ দ্বাৰা পৰিচালিত হিন্দী ভাষাৰ এখন কমেডী-ড্ৰামা ছবি। ছবিখনৰ প্ৰযোজক আছিল অক্ষয় কুমাৰ আৰু সহযোগী প্ৰযোজক আছিল নীৰজ পাণ্ডে। টয়লেটৰ মুখ্য় ভুমিকাত অভিনয় কৰিছে অক্ষয় কুমাৰ আৰু ভূমি পেডনেকাৰে। ভাৰতৰ অনাময় পৰিস্থিতিত পোহৰ পেলাই মুকলিত শৌচ কৰা প্ৰথা নিৰ্মূলৰ ওপৰত গুৰুত্ব আৰোপ কৰাটোৱে আছিল ছবিখনৰ মূল বিষয়বস্তু, যি স্বচ্ছ ভাৰত অভিযানৰ পূৰ্বে গ্ৰামীণ ভাৰতৰ এটা গুৰুত্বপূৰ্ণ সমস্যা আছিল।

তেতিয়ালৈকে আন্তঃগাঁথনিৰ অভাৱৰ বাবে গ্ৰাম্য জনসংখ্যাৰ প্ৰায় আধাই মুকলি ঠাইত শৌচ কৰিছিল (২০১৫ চনলৈকে)। ২০২১ চনলৈ মুকলিত শৌচ কৰা জনসংখ্যা ১৫% লৈ হ্ৰাস পাইছিল। নগৰ অঞ্চলৰ বাবে এই পৰিসংখ্যা আছিল ১%, আৰু গ্ৰাম্য অঞ্চলৰ বাবে ২২%। কোৱা হয় যে এই ছবিখন মধ্যপ্ৰদেশৰ অনিতা নৰ্ৰেৰ সত্য কাহিনীৰ আধাৰত নিৰ্মিত, যি গৰাকী নাৰীয়ে শৌচাগাৰ নথকা বাবে স্বামী শিৱৰামৰ ঘৰলৈ যাবলৈ অস্বীকাৰ কৰিছিল। দৰাচলতে ছবিখনৰ শেষভাগত ভূমি পেডনেকাৰৰ সৈতে নৰ্ৰে দম্পতীৰ এখন ফটো দেখুওৱা হৈছে আৰু উপশিৰোনামাত এই তথ্যৰ উল্লেখ কৰা হৈছে। ছবিখনৰ আৰম্ভণিতেও বৰ্ণনা কৰা হৈছে যে ছবিখন এটা সঁচা কাহিনীৰ দ্বাৰা অনুপ্ৰাণিত। অৱশ্যে ছবিখনৰ শেষতহে প্ৰকৃত চৰিত্ৰৰ নাম উল্লেখ কৰা হয়।

২০১৭ চনৰ ১১ আগষ্টত মুক্তি পোৱা ছবিখনে মুখ্য অভিনেতাৰ অভিনয় আৰু চিত্ৰনাট্যৰ বাবে সমালোচকৰ পৰা ইতিবাচক সমালোচনা লাভ কৰে। দেশৰ লগতে বিদেশতো, বিশেষকৈ চীন দেশত ই ব্যৱসায়িকভাৱে সফলতা লাভ কৰিছিল আৰু অক্ষয় কুমাৰৰ সৰ্বকালৰ সৰ্বাধিক উপাৰ্জন কৰা ছবি আৰু বিশ্বজুৰি ₹৩১১.০২ কোটি উপাৰ্জন কৰা বছৰৰ চতুৰ্থ সৰ্বাধিক উপাৰ্জন কৰা ভাৰতীয় ছবি হিচাপে পৰিগণিত হয়।

৬৩তম ফিল্মফেয়াৰ বঁটাত ছবিখনে  শ্ৰেষ্ঠ ছবি, শ্ৰেষ্ঠ পৰিচালক  (নাৰায়ণ সিঙ) আৰু শ্ৰেষ্ঠ অভিনেতাকে (অক্ষয় কুমাৰ) ধৰি তিনিটা শিতানত মনোনয়ন লাভ কৰিছিল।
## নিৰ্মাণ
### বিকাশ
‘’গলিয়োঁ কি ৰাসলীলা ৰাম-লীলাৰ’’ লেখক সিদ্ধাৰ্থ সিং আৰু গৰিমা ৱাহালে এই ছবিখনৰ কাহিনী ৰচনা কৰিছিল। এটা প্ৰকৃত ঘটনাৰ সৈতে ইয়াৰ কিছু সাদৃশ্য আছে, য'ত ১৯ বছৰীয়া প্ৰিয়ংকা ভাৰতীয়ে ২০১২ চনত[18] শৌচাগাৰ নথকা বাবে স্বামীৰ ঘৰৰ পৰা গুছি গৈছিল।  ছবিখনৰ শেষত উল্লেখ কৰা হৈছিল যে এয়া মধ্যপ্ৰদেশৰ অনিতা নাৰ্ৰেৰ কাহিনীৰ ওপৰত আধাৰিত। অনিতাই স্বামী শিৱৰামৰ ঘৰলৈ শৌচাগাৰ নথকাৰ বাবে ঘূৰি যাবলৈ অস্বীকাৰ কৰিছিল।

চলচ্চিত্ৰ নিৰ্মাতা প্ৰবীণ ব্যাসে টয়লেটৰ নিৰ্মাতাসকললৈ আইনী জাননী প্ৰেৰণ কৰি দাবী কৰিছিল যে টয়লেট- এক প্ৰেম কাহিনীয়ে একে বিষয়ৰ ওপৰত আধাৰিত তেওঁৰ তথ্যচিত্ৰ ‘’মানিনী’’ৰ দৃশ্য আৰু সংলাপ চুৰি কৰিছিল।
### বিপনন
প্ৰধানমন্ত্ৰী নৰেন্দ্ৰ মোদীয়ে ছবিখনক স্বচ্ছ ভাৰত অভিযানৰ পৰিষ্কাৰ-পৰিচ্ছন্নতাৰ বাৰ্তাক আগুৱাই নিয়াৰ এক ভাল প্ৰয়াস বুলি অভিহিত কৰে। ২০১৭ চনৰ ডিচেম্বৰ মাহত বিল গেটছে ২০১৭ চনত ঘটা ছটা ইতিবাচক কথাৰ ভিতৰত অন্যতম হিচাপে টয়লেট: এক প্ৰেম কাহিনীক তালিকাভুক্ত কৰে।

ছবিখনৰ প্ৰচাৰৰ বাবে অক্ষয় কুমাৰে মধ্যপ্ৰদেশত এটা শৌচাগাৰ নিৰ্মাণ কৰিছিল। ২০১৭ চনৰ ১১ জুনত ছবিখনৰ ট্ৰেইলাৰ মুক্তি পায়।
## সন্মান
;জী চিনে বঁটা
*শ্ৰেষ্ঠ ছবি (ভিউৱাৰ্চচ চয়েছ)
*বিশিষ্ট প্ৰভাৱ
;ৰাষ্ট্ৰীয় চলচ্চিত্ৰ বঁটা
*শ্ৰেষ্ঠ নৃত্য পৰিচালক- গণেশ আচাৰ্য (‘’গোৰী তু লাথ মাৰি’’ গীতটোৰ বাবে)
;মাতৃশ্ৰী মিডিয়া বঁটা
*শ্ৰেষ্ঠ চলচ্চিত্ৰ

## তথ্য সংগ্ৰহ

## বাহ্যিক সংযোগ
* 
*  শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:২০১৭ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
নিশান্ত

**নিশান্ত** ()  ১৯৭৫ চনত মুক্তি পোৱা শ্যাম বেনেগালৰ পৰিচালনাত নিৰ্মিত এখন হিন্দী নাট্যধৰ্মী ছবি, যিখন বিশিষ্ট নাট্যকাৰ বিজয় তেণ্ডুলকাৰৰ মূল চিত্ৰনাট্যৰ আধাৰত নিৰ্মিত। ছবিৰ সংলাপ লিখিছে সত্যদেৱ ডুবেই।
ছবিখনত স্মিতা পাটিল আৰু নাছিৰুদ্দিন শ্বাহৰ সৈতে গিৰীশ কৰ্ণাড, অমৰীশ পুৰী, শ্বাবানা আজমী, মোহন অগাশে, অনন্ত নাগ আৰু সাধু মেহেৰকে ধৰি সমান্তৰাল চলচ্চিত্ৰৰ এটা অভিনয় শিল্পীৰ দলে অভিনয় কৰিছে। এই ছবিখনৰ কাহিনীত ১৯৪০ আৰু ১৯৫০ৰ দশকৰ হায়দৰাবাদ ৰাজ্য বা বৰ্তমানৰ তেলেংগনাৰ সামন্তবাদৰ সময়চোৱাৰ গ্ৰামীণ অভিজাত শ্ৰেণীৰ শক্তি আৰু নাৰীৰ যৌন শোষণৰ চিত্ৰ প্ৰতিফলিত হৈছে।

নিশান্তে ১৯৭৭ চনত হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ২৩তম ৰাষ্ট্ৰীয় চলচ্চিত্ৰ বঁটা লাভ কৰিবলৈ সক্ষম হয়। ১৯৭৬ চনৰ কান চলচ্চিত্ৰ মহোৎসৱত পাল্ম ডি অৰৰ বাবে প্ৰতিদ্বন্দ্বিতা কৰিবলৈ ইয়াক নিৰ্বাচিত কৰা হৈছিল। ১৯৭৬ চনৰ লণ্ডন চলচ্চিত্ৰ মহোৎসৱ, ১৯৭৭ চনৰ মেলবৰ্ণ আন্তঃৰাষ্ট্ৰীয় চলচ্চিত্ৰ মহোৎসৱ আৰু ১৯৭৭ চনৰ চিকাগো আন্তঃৰাষ্ট্ৰীয় চলচ্চিত্ৰ মহোৎসৱলৈ আমন্ত্ৰণ জনোৱা হৈছিল।
## প্লট
বিশ্বম গাঁৱৰ শক্তিশালী আৰু প্ৰভাৱশালী গাঁৱৰ জাগীৰদাৰৰ কনিষ্ঠ ভাতৃ। জাগীৰদাৰে নিজৰ লাভ আৰু সুৰক্ষাৰ বাবে কোনো কাম কৰিবলৈ কুণ্ঠাবোধ নকৰে, প্ৰয়োজন হ’লে আইনো ভংগ কৰিবলৈ প্ৰস্তুত। ৰুক্মণী লাজুকুৰীয়া আৰু শান্ত স্বভাৱৰ বিশ্বমৰ পত্নী। কিন্তু তেওঁৰ ককায়েক অঞ্জয় আৰু প্ৰসাদে নিজৰ ইচ্ছামতে গাঁৱৰ যিকোনো মহিলাক ভোগ কৰাটো স্বভাৱত পৰিণত হৈছে।

গাঁৱলৈ এজন নতুন স্কুল শিক্ষক আহে। তেওঁৰ সৈতে আছিল পত্নী সুশীলা আৰু এজন পুত্ৰ। বিশ্বমে যেতিয়া প্ৰথমবাৰৰ বাবে সুশীলাক দেখা পায়, তেতিয়া তেওঁ তাইৰ পৰা চকু আঁতৰাই নিব নোৱাৰে আৰু  মনটোৰ পৰাও আঁতৰাই পঠিয়াব নোৱাৰে। অৱশ্যে সুশীলাই তেওঁৰ ভাৱনাৰ কোনো প্ৰত্যুত্তৰ নিদিয়ে। এদিন ৰাতি স্কুল শিক্ষকজনে পৰিয়ালৰ সৈতে ৰাতিৰ আহাৰ গ্ৰহণ কৰি থাকোঁতে কোনোবাই দুৱাৰত টোকৰ মাৰে আৰু সুশীলাই দুৱাৰ খুলিবলৈ যাওঁতে বিশ্বমৰ ককায়েক দুজনে তাইক ধৰি জোৰকৈ উঠাই লৈ যায়। ঘটনাস্থলীত কেইবাজনো লোক উপস্থিত আছিল যদিও এই অপহৰণত বাধা দিবলৈ বা মাত মাতিবলৈ কোনেও সাহস নকৰে। জাগীৰদাৰৰ ঘৰত জাগীৰদাৰ আৰু ভায়েকহঁতে ইচ্ছামতে সুশীলাক বাৰে বাৰে ধৰ্ষণ কৰে। স্থানীয় আৰক্ষী বিষয়াৰ পৰা আৰম্ভ কৰি জিলা উপায়ুক্তলৈকে সকলোৱে ন্যায়ৰ পৰা বঞ্চিত কৰা বিচলিত স্কুল শিক্ষকজনক গাঁৱৰ মন্দিৰৰ পুৰণি পূজাৰীজনে সহায় কৰিবলৈ আগবাঢ়ি আহে । তেওঁ গাঁওবাসীক সংগঠিত কৰাত সফল হয় আৰু উৎপীড়কহঁত নিধন হয়। শেষত উন্মাদ গাঁওবাসীয়ে নিৰীহ ৰুক্মণীৰ লগতে স্বামীয়ে উদ্ধাৰ কৰিবলৈ প্ৰচেষ্টা চলোৱা সুশীলাকো হত্যা কৰে।
## সন্মান

|-
| ১৯৭৫
| ফ্ৰেণী এম ভৈৰৱ, মোহন জে বিজলানী
| হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা
| 
|-
| rowspan="3"|১৯৭৬
| ফ্ৰেণী এম ভৈৰৱ, মোহন জে বিজলানী
|BJFA- শ্ৰেষ্ঠ ভাৰতীয় চলচ্চিত্ৰ বঁটা
|
|-
| শ্যাম বেনেগাল
| শ্ৰেষ্ঠ পৰিচালক (হিন্দী শাখা) – BFJA বঁটা
| 
|-
| বিজয় টেণ্ডুলকাৰ
| শ্ৰেষ্ঠ চিত্ৰনাট্য (হিন্দী শাখা) – BFJA বঁটা
| 
|}
## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৭৫ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
গোলাঘাট এমেচাৰ থিয়েটাৰ ছ'চাইটি

**গোলাঘাট এমেচাৰ থিয়েটাৰ ছ'চাইটি** () হ'ল সংগীত, নৃত্যৰ লগতে‍ থিয়েটাৰৰ দৰে পৰিৱেশ্য কলা প্ৰচাৰ; কবিতা, উপন্যাস আৰু চুটি গল্পৰ দৰে সাহিত্য; আৰু চিত্ৰকলা আৰু ফটোগ্ৰাফীৰ নিচিনা দৃষ্টিগ্ৰাহ্য কলা প্ৰচাৰৰ বাবে এক অনুষ্ঠান। এই অনুষ্ঠানে বিগত ১০০ বছৰৰো অধিক কালৰ গোলাঘাট আৰু অসমৰ কলা উদ্যোগৰ ইতি‍হাসৰ সাক্ষ্য বহন কৰে। পৰিৱেশ্য কলা আৰু দৃষ্টিগ্ৰাহ্য কলাৰ জগতৰ সৈতে‍ জডি়ত অসমীয়া মানুহক ওচৰ চপাই অনাৰ উদ্দেশ্যৰেই অসমৰ গোলাঘাটত এই সমাজ গঠন কৰা হৈছিল। 

## ইতিহাস
১৮৯৫ চনত প্ৰতিষ্ঠা হোৱা গোলাঘাট এমেচাৰ থিয়েটাৰ ছ'চাইটি (অনানুষ্ঠানিকভাৱে গেটছ) স্বৰ্গীয় জয় চন্দ্ৰ মৈত্ৰ আৰু অন্যান্য সকলৰ নেতৃত্বত গঢ় লোৱা এক জনহিতৈষী গোটৰ দ্বাৰা গঠন কৰা হৈছিল। অসমৰ, বিশেষকৈ গোলাঘাট অঞ্চলত নাটক আৰু সাংস্কৃতিক প্ৰতিভা বিকাশৰ বাবে এক কেন্দ্ৰ গঢ়ি তোলাৰ কল্পনাৰে ইয়াক গঠন কৰা হৈছিল। সাধাৰণতে "এমেচাৰ থিয়েটাৰ হল" নামেৰে জনাজাত সমাজখনৰ স্থায়ী থিয়েটাৰ হলটো অসমৰ আটাইতকৈ পুৰণি নাট্যকলাৰ ভৱনসমূহৰ ভিতৰত এটা আৰু ১১৭ বছৰৰো অধিক সময় ধৰি ইয়াৰ অস্তিত্ব বৰ্তি‍ আছে। ঐতিহ্য আৰু কলাৰ ক্ষেত্ৰত অসমীয়া সংস্কৃতিলৈ আগবঢ়োৱা গুৰুত্বপূৰ্ণ অৱদানৰ বাবে‍ ভাৰত চৰকাৰৰ তৰফৰ পৰা এই অনুষ্ঠানলৈ‍ স্বীকৃতি দিয়া হৈছে‍; আৰু ভাৰতৰ প্ৰাক্তন প্ৰধানমন্ত্ৰী মনমোহন সিঙৰ ভিজন বুকৰ অধীনত ইয়াৰ উন্নয়নৰ বাবে পুঁজি প্ৰদান কৰা হৈছিল।

## গঠন
ছ'চাইটিয়ে বছৰজুৰি‍ ধাৰাবাহিকভাৱে সাংস্কৃতিক অনুষ্ঠান অনুষ্ঠিত কৰে, পৰিচালন সমিতিয়ে গ্ৰহণ কৰা ব্যৱস্থা অনুসৰি পৰীক্ষামূলক থিয়েটাৰ পৰিৱেশন কৰা হয়। ছ'চাইটিখনত আজীৱন সদস্যৰ উপৰিও ৩২জন সদস্যৰে গঠিত এক কাৰ্যনিৰ্বাহক সমিতি আছে। 

## বৰ্তমান
১৯৮১ চনৰ পৰা বিশিষ্ট নাট্যকাৰ সুৰেন্দ্ৰ নাথ শইকীয়াৰ স্মৃতিত “সদৌ অসম একাংক নাট প্ৰতিযোগিতা” আয়োজন কৰি ৰাজ্যৰ বিভিন্ন প্ৰান্তৰ নাগৰিকক নাটক আৰু সাংস্কৃতিক কাৰ্যসূচীত অংশগ্ৰহণৰ বাবে উৎসাহিত কৰি আহিছে। পৰীক্ষামূলক থিয়েটাৰৰ উপৰিও অসমীয়া সাহিত্যৰ কবি আৰু সাহিত্যিক আদি‍ বিভিন্ন স্তৰৰ প্ৰতিভাক স্বীকৃতি দিয়াৰ ক্ষেত্ৰতো চ’ছাইটিয়ে‍ সক্ৰিয়ভাৱে কাম-কাজ কৰি আহিছে।
## গোলাঘাট এমেচাৰ থিয়েটাৰ ছ'চাইটিৰ উল্লেখযোগ্য দিশ
প্ৰতিবছৰে এই অনুষ্ঠানটোৱে নাটক মঞ্চস্থ কৰি আহিছে। এই মঞ্চৰ পৰাই অসমৰ নাট্যমঞ্চ আৰু চিনেমা জগতত মুনিন বৰুৱাকে আদি কৰি ভালেকেইজন প্ৰসিদ্ধ ব্যক্তিয়ে খ্যাতি অৰ্জন কৰিছে। অসমৰ জনপ্ৰিয় ছবি ‘বিদুৰভাই’ৰ পৰিচালক সুব্ৰত কাকতিৰ লগতে কেইবাজনো অভিনেতা-অভিনেত্ৰী এই অনুষ্ঠানৰে সন্তান। নিৰৱচ্ছিন্নভাৱে ১২৮ বৰ্ষ গৰকা এই অনুষ্ঠানৰ প্ৰতিষ্ঠা দিৱসত ৰাজ্যিক ভিত্তিত প্ৰদান কৰি আহিছে হৰিপদ চেতিয়া বঁটা আৰু কেইবাটাও বিশেষ বঁটা। এনেদৰেই গোলাঘাটৰ মজিয়াত শিল্প আৰু সাংস্কৃতিক ঐতিহ্য বহন কৰি থকা এই অনুষ্ঠানভাগি জিলিকি ৰৈছে নিৰৱচ্ছিন্ন আৰু সবলৰূপে।

অসমৰ বিশিষ্ট নাট্যশিল্পী সীমান্ত ফুকনক হৰিপদ চেতিয়া ৰাজ্যিক বঁটা ২০২৩, বিশিষ্ট নাট্যশিল্পী হৰিপ্ৰসাদ বৰঠাকুৰক গোলাঘাট এমেচাৰ থিয়েটাৰ চচাইটি বঁটা ২০২৩, প্ৰিনাক্ষী প্ৰিয়া দত্ত আৰু কক্ষয়া ৰণধীৰক উদীয়মান শিল্পী বঁটা প্ৰদান কৰা হয়৷

## তথ্যসূত্ৰ

শ্ৰেণী:গোলাঘাট জিলা
দ্য ডাৰ্টি পিকচাৰ

**দ্য ডাৰ্টি পিকচাৰ** () কামোদ্দীপক চৰিত্ৰৰ বাবে বিখ্যাত ভাৰতীয় অভিনেত্ৰী ছিল্ক স্মিতাৰ জীৱন কাহিনীৰ দ্বাৰা অনুপ্ৰাণিত আৰু ২০১১ চনত নিৰ্মিত হিন্দী ভাষাৰ এখন বায়’পিক সংগীতমধুৰ ড্ৰামা ছবি। ছবি নিৰ্মাতাই স্পষ্ট কৰি দিছে যে এই কাহিনী আনুষ্ঠানিকভাৱে বা আক্ষৰিক অৰ্থত কেৱল স্মিতাৰ ওপৰত ভিত্তি কৰি নহয়, বৰঞ্চ ডিস্কো শান্তিৰ দৰে সমকালীন অভিনেত্ৰীৰ ওপৰত আধাৰিত। ইয়াৰ উপৰিও জনপ্ৰিয় সংস্কৃতিৰ আন মহিলাসকলৰ ব্যক্তিগত জীৱনৰ সৈতেও মিল আছে, য'ত অভিনেত্ৰী আৰু যৌনতাৰ প্ৰতীক মেৰিলিন মনৰোও অন্তৰ্ভুক্ত। ছবিৰ পৰিচালক মিলন লুথ্ৰিয়া আৰু প্ৰযোজক যৌথভাবে শোভা কাপুৰ আৰু একতা কাপুৰ। ছবিখন নিৰ্মাণৰ বিষয়ে একতা কাপুৰৰ মনলৈ অহাত এই বিষয়বস্তুৰে চিত্ৰনাট্যকাৰ ৰজত আৰোৰাক তেওঁ কাহিনীটো লিখিবলৈ দিছিল।

₹১৮ কোটি (২.১ মিলিয়ন মাৰ্কিন ডলাৰ) বাজেটত নিৰ্মিত, দ্য ডাৰ্টি পিকচাৰ ২০১১ চনৰ ২ ডিচেম্বৰত (স্মিতাৰ জন্মৰ বাৰ্ষিকী) হিন্দী, তেলেগু আৰু তামিল সংস্কৰণত বিশ্বজুৰি মুক্তি দিয়া হয়। ইয়াত বিদ্যা বালান, ইমৰাণ হাছমী, নাছিৰুদ্দিন শ্বাহ আৰু তুষাৰ কাপুৰে মুখ্য চৰিত্ৰত অভিনয় কৰিছে। মুক্তিৰ লগে লগে ই সমালোচক আৰু ব্যৱসায়িকভাৱে সফলতা লাভ কৰে। বালানৰ অভিনয়ে সমালোচকৰ ব্যাপক প্ৰশংসা লাভ কৰে; তেওঁক "চলচ্চিত্ৰখনৰ নায়ক" (the hero of the film) বুলি উল্লেখ কৰা হৈছিল। ইয়াৰ উপৰিও নাৰীক শক্তিশালী ৰূপত চিত্ৰিত কৰাৰ বাবে ছবিখনে উচ্চ প্ৰশংসা লাভ কৰিছিল, যিয়ে মূলতঃ পুৰুষ প্ৰধান সমাজ এখনত অনন্য কিবা এক অৰিহণা যোগাইছে। ছবিখনৰ ৰজত আৰোৰাৰ গীতৰ সৈতে বিশাল–শেখৰৰ সংগীতেও ব্যৱসায়িকভাৱে সফলতা লাভ কৰিছিল আৰু "উ লা লা" শীৰ্ষক গীতটো বছৰৰ অন্যতম চাৰ্টবাষ্টাৰ হিচাপে পৰিগণিত হৈছিল।

ডাৰ্টি পিকচাৰে বক্স অফিচত ₹ ১১৭ কোটি  (১৪ মিলিয়ন মাৰ্কিন ডলাৰ) উপাৰ্জন কৰে আৰু বক্স অফিচ ইণ্ডিয়াই চতুৰ্থ সপ্তাহৰ পিছত ইয়াক "হিট" বুলি ঘোষণা কৰে। ৫৯তম ৰাষ্ট্ৰীয় চলচ্চিত্ৰ বঁটাত ছবিখনত অভিনয় কৰি বালানে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। ৫৭তম ফিল্মফেয়াৰ বঁটাত দ্য ডাৰ্টি পিকচাৰে শ্ৰেষ্ঠ ছবি, শ্ৰেষ্ঠ পৰিচালক আৰু শ্ৰেষ্ঠ সহযোগী অভিনেতাকে ধৰি মুঠ ৬টা মনোনয়ন পাইছিল আৰু শ্ৰেষ্ঠ অভিনেত্ৰীকে ধৰি ৩টা বঁটা পাবলৈ সক্ষম হৈছিল। ইয়াৰ উপৰিও ১৭তম স্ক্ৰীণ বঁটাত ই ১০টা মনোনয়ন লাভ কৰাৰ লগতে শ্ৰেষ্ঠ ছবি, শ্ৰেষ্ঠ পৰিচালক আৰু শ্ৰেষ্ঠ অভিনেত্ৰীকে ধৰি ৬টা বঁটা লাভ কৰে।
## সন্মান
*(:en: List of accolades received by The Dirty Picture|দ্য ডাৰ্টি পিকচাৰে লাভ কৰা প্ৰশংসাৰ তালিকা)*
;৫৯তম ৰাষ্ট্ৰীয় চলচ্চিত্ৰ বঁটা
*শ্ৰেষ্ঠ অভিনেত্ৰী- বিদ্যা বালান
*শ্ৰেষ্ঠ মেক-আপ শিল্পী-বিক্ৰম গাইকাড়
*শ্ৰেষ্ঠ বেশ-ভুষা- নিহাৰিকা খান
;৫৭তম ফিল্মফেয়াৰ বঁটা
*শ্ৰেষ্ঠ অভিনেত্ৰী- বিদ্যা বালান
*শ্ৰেষ্ঠ বেশভুষা- নিহাৰিকা খান
*শ্ৰেষ্ঠ সহযোগী অভিনেতা- নাছিৰুদ্দিন শাহ
*বৰ্ষশ্ৰেষ্ঠ দৃশ্য- দ্য ডাৰ্টি পিকচাৰ
## তথ্য সংগ্ৰহ

## বাহ্যিক সংযোগ

* 
* 
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:২০১১ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:তেলেগু চলচ্চিত্ৰ
হেমেন দাস (ৰাজনীতিবিদ)

**হেমেন দাস** (;জন্ম: ২ মাৰ্চ, ১৯৩১) অসমৰ এগৰাকী প্ৰখ্যাত সাম্যবাদী নেতা তথা প্ৰাক্তন বিধায়ক।  তেওঁ অসম বিধানসভাৰ সৰভোগ সমষ্টিৰ পৰা চাৰিবাৰকৈ - ১৯৭৮, ১৯৮৩,১৯৮৫ আৰু ১৯৯৬ চনত বিধায়ক হিচাপে নিৰ্বাচিত হৈছে।
## প্ৰাৰম্ভিক জীৱন
হেমেন দাসৰ জন্ম হৈছিল ১৯৩১ চনৰ ২ মাৰ্চত বৰপেটা জিলাৰ সৰভোগ থানাৰ অন্তৰ্গত ধৰ্মপুৰ গাঁৱত এটা সাধাৰণ পৰিয়ালত। তেওঁৰ পিতৃ প্ৰসাদ চন্দ্ৰ দাস আৰু মাতৃ ৰজনী বালা দাস দুয়ো প্ৰাথমিক বিদ্যালয়ৰ শিক্ষক আছিল। শৈশৱতেই পকালাগী নৈৰ প্ৰলয়ংকাৰী বানপানী আৰু গৰাখহনীয়াত হেমেন দাসৰ পৰিয়াল গৃহহীন হৈ পৰে। দুবছৰ লোকৰ ঘৰত থাকিবলগীয়া হোৱাৰ পিছত ১৯৪৯ চনত সৰভোগ থানাৰ দক্ষিণ গণকগাঁৱত চাৰিবিঘা মাটি কিনি তাত দুটা খেৰৰ ঘৰ সাজি স্থায়ীভাৱে থাকিবলৈ লয়। এই ঠাই এতিয়াও তেওঁৰ স্থায়ী ঠিকনা হৈ আছে। 

## শিক্ষা
হেমেন দাসে বৰনগৰ জুৰোৰাম পাঠক হাইস্কুলত শিক্ষা গ্ৰহণ কৰে। লোকৰ ঘৰত থাকি থকা-খোৱাৰ বিনিময়ত তেওঁ ঘৰৰ ল’ৰা-ছোৱালীকেইটাক পঢ়ুৱাই দিবলগীয়া হৈছিল। স্কুলত তেওঁ ছাত্ৰ একতা সভাৰ সম্পাদক হিচাপে মদ আৰু জুৱাৰ বিৰুদ্ধে আন্দোলন গঢ়ি তুলিছিল, যাৰ যোগেদি তেওঁ প্ৰথমবাৰৰ বাবে জনজীৱনৰ সান্নিধ্য লাভ কৰে। পাছত তেওঁ বৰপেটা মাধৱ চৌধুৰী কলেজৰ পৰা ১৯৫৭ চনত স্নাতক ডিগ্ৰী লাভ কৰে। কলেজত থাকোঁতে তেওঁ ছাত্ৰ একতা সভাৰ সাধাৰণ সম্পাদক হিচাপে নিৰ্বাচিত হৈছিল আৰু তেল শোধনাগাৰ আন্দোলনত সক্ৰিয়ভাৱে অংশগ্ৰহণ কৰিছিল।

## ৰাজনৈতিক জীৱন
হেমেন দাসে ছাত্ৰ অৱস্থাৰ পৰাই বাওঁপন্থী ৰাজনীতিৰ লগত জড়িত হৈ পৰে। ১৯৬৭ চনত তেওঁ ভাৰতৰ কমিউনিষ্ট পাৰ্টি (মাৰ্ক্সবাদী)ৰ পাৰ্টিৰ সদস্যপদ লাভ কৰে আৰু একে বছৰতে দলৰ সৰ্বক্ষণ কৰ্মী হৈ পৰে। তেওঁ ১৯৯৫ চনৰ পৰা ২০০৫ চনলৈ চি পি আই (এম)ৰ ৰাজ্যিক সম্পাদক হিচাপে কাৰ্যনিৰ্বাহ কৰে। ১৯৭৮ চনৰ পৰা ২০০১ চনলৈ তেওঁ চাৰিবাৰকৈ সৰভোগ বিধানসভা সমষ্টিৰ পৰা বিধায়ক হিচাপে নিৰ্বাচিত হয়। তেওঁ ভাৰতৰ কমিউনিষ্ট পাৰ্টি (মাৰ্ক্সবাদী)ৰ কেন্দ্ৰীয় কমিটিৰো সদস্য আছিল। হেমেন দাসে কৃষক আন্দোলন, শ্ৰমিক আন্দোলন আৰু জনসাধাৰণৰ সমস্যা সমাধানৰ বাবে সদায় সক্ৰিয় ভূমিকা গ্ৰহণ কৰিছে।

## নিৰ্বাচনী ৰাজনীতি

## স্বৰচিত প্ৰকাশিত গ্ৰন্থ

* 'অসমত কৃষক আন্দোলন এক চমু আভাস *(২০০৯)*
* *অসমৰ কমিউনিষ্ট আন্দোলনৰ চমু ইতিহাস (২০০৯)*
* কেইটিমান নিশাৰ কবিতা
* *নানা লেখা (২০১০)*
* *বেকীৰ পাৰৰ জুই* 
* লুইতত উঠিলে বান *(২০১৯)*

## তথ্য সংগ্ৰহ


শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ ৰাজনীতিবিদ
শ্ৰেণী:অসম বিধানসভাৰ সদস্য
ছেমাগ্লুটাইড

**ছেমাগ্লুটাইড ডায়েবেটিছ টাইপ 2  আৰু [[মেদবহুলতা|মেদবহুলতাৰ]] চিকিৎসাৰ বাবে ব্যৱহৃত**অ 'জেম্পিক ব্ৰেণ্ড নামেৰে বিক্ৰী কৰা  এবিধ  ঔষধ যদিও মেট্ৰ 'ফৰ্মিন ঔষধ হিচাপে কম পচন্দ কৰা হয়, তথাপি সেইবোৰ একেলগে ব্যৱহাৰ কৰিব পাৰি। ই তেজত শৰ্কৰাৰ মাত্ৰা নিয়ন্ত্ৰণ উন্নত কৰে, হৃদৰোগ আশংকা হ্ৰাস কৰে আৰু বৃক্কৰ সমস্যাৰ আশংকা হ্ৰাস কৰে। ইয়াক মুখেৰে খোৱা বা শৰীৰত বেজীৰ দ্বাৰা প্ৰয়োগ কৰা হয়।
## লক্ষণ
বমি বমি ভাব, বমি, ডায়েৰিয়া, পেটৰ বিষ আৰু কোষ্ঠকাঠিন্যকে ধৰি সাধাৰণ পাৰ্শ্বক্ৰিয়াসমূহ  গুৰুতৰ পাৰ্শ্বক্ৰিয়াসমূহৰ ভিতৰত থাকিব পাৰে ডায়েবেটিক কেটোএচিডোচিছ, নিম্ন ৰক্ত শৰ্কৰা, আৰু অগ্ন্যাশয়ৰ বিষ।
## পাৰ্শ্বক্ৰিয়া
গৰ্ভাৱস্থাত ব্যৱহাৰ কৰিলে গৰ্ভস্থ শিশুটিৰ ক্ষতি হ ’ব পাৰে আৰু স্তন্যপান কৰাৰ সময়ত ব্যৱহাৰ নকৰাৰ পৰামৰ্শ দিয়া আছে।  ই মানৱ দেহৰ গ্লুকাগন-সদৃশ পেপ্টাইড-1 (জি. এল. পি-1) ৰ দৰে কাম কৰে আৰু ইনচুলিন মুক্তি বৃদ্ধি কৰে, গ্লুকাগনৰ মুক্তি হ্ৰাস কৰে তথা পেট খালী হোৱাৰ গতি হ্ৰাস কৰে।
## মূল্য
২০১৭ চনত আমেৰিকা যুক্তৰাষ্ট্ৰত চিকিৎসা ক্ষেত্ৰত ব্যৱহাৰৰ বাবে ছেমাগ্লুটাইডক অনুমোদন জনোৱা হৈছিল। ইয়াক ন 'ভ' নৰ্ডিস্কৰ দ্বাৰা উন্নত কৰা হৈছিল। এইটো প্ৰথম মুখেৰে ল’ব পৰা জি. এল. পি-1 আছিল। যুক্তৰাজ্যত 2020 চনলৈকে  2 মিলিগ্ৰামৰ বেজীৰ বাবে খৰচ হৈছে এনএইচএছ-ৰ প্ৰায় 73 পাউণ্ড। আমেৰিকা যুক্তৰাষ্ট্ৰত এই পৰিমাণৰ মূল্য 2021 চনলৈকে প্ৰায় 850 আমেৰিকান ডলাৰ।

## তথ্যসূত্ৰসমূহ
চৰ্দাৰী বেগম

**চৰ্দাৰী বেগম** () হৈছে শ্যাম বেনেগাল পৰিচালিত ১৯৯৬ চনৰ এখন ভাৰতীয় মিউজিকেল চিনেমা। চিনেমাখনত কিৰণ খেৰ, অমৰিশ পুৰী, ৰজিত কাপুৰ আৰু ৰাজেশ্বৰী সচদেৱে অভিনয় কৰিছে।

চলচ্চিত্ৰখনৰ মুখ্য অভিনেত্ৰী কিৰণ খেৰে ১৯৯৭ চনত এই ছবিত কৰা অভিনয়ৰ বাবে ৰাষ্ট্ৰীয় চলচ্চিত্ৰ বঁটা প্ৰদান অনুষ্ঠানত বিশেষ জুৰীৰ বঁটা লাভ কৰে আৰু একে বছৰতে ৰাজেশ্বৰী সচদেৱে শ্ৰেষ্ঠ সহ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।

এই চিনেমাখন ভাৰতৰ পাৰিবাৰিক সম্পৰ্ক, প্ৰজন্ম আৰু যৌন ৰাজনীতিৰ লগতে সামাজিক ৰীতি-নীতিৰ জটিল চিত্ৰণৰ ওপৰত কেন্দ্ৰীভূত।
## কাহিনী
## অভিনয়ত
* কিৰণ খেৰ - চৰ্দাৰী বেগম
* স্মৃতি মিশ্ৰ - যুৱতী চৰ্দাৰী বেগম
* অমৰিশ পুৰী - হেমৰাজ
* সুৰেখা চিক্ৰি - ইত্তন বাঈ
* ৰজিত কাপুৰ - চাদিক মুছভি
* ৰাজেশ্বৰী সচদেৱ - ছকিনা
* ৰেজিনা ৰাজ বিসৰিঅ - তেহজীৱ
* উত্তৰা বাওকাৰ -  হেমৰাজৰ পৰিবাৰ
* কুমুদ মিশ্ৰ - আমোদ বাজাজ
* শ্ৰী বল্লভ ব্যাস - জব্বৰ আব্বাছী
* জাভেদ খান - মৌলবী
* ৰৱি ঝানকাল - পুলিচ ইন্সপেক্টৰ
* চেলিম ঘৌসে - মি সেন

## সংগীত
জাভেদ আখটাৰ দ্বাৰা লিখিত গীতসমূহ বনৰাজ ভাটিয়া আৰু অশোক পাতকিয়ে কম্পজ কৰিছিল।

## তথ্যসূত্ৰ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
মিৰ্ছ মছালা

**মিৰ্ছ মছলা** ()) ১৯৮৭ চনত মুক্তি পোৱা কেতন মেহতা পৰিচালিত এখন হিন্দী মনস্তাত্বিক থ্ৰিলাৰ ছবি। ইয়াত নাছিৰুদ্দিন শ্বাহ আৰু স্মিতা পাটিলে মুখ্য চৰিত্ৰত অভিনয় কৰিছে। ছবিখন প্ৰযোজনা কৰিছিল NFDC-এ। ২০১৩ চনৰ এপ্ৰিল মাহত ভাৰতীয় চিনেমাৰ শতবাৰ্ষিকীত ফৰ্বছে স্মিতা পাটিলৰ মিৰ্ছ মচালাত কৰা অভিনয়ক "ভাৰতীয় চিনেমাৰ ২৫ শ্ৰেষ্ঠ অভিনয়" তালিকাত অন্তৰ্ভুক্ত কৰে।
## প্লট
স্বাধীনতাৰ পূৰ্বৰ কাহিনী এয়া। সৌৰাষ্ট্ৰৰ এখন গাঁৱত এজন চুবেদাৰে নিজৰ ফৌজ, ঘোৰা আৰু তম্বু লৈ উপস্থিত হয়। তেওঁৰ ওচৰত গ্ৰামোফোনও আছিল, যাৰ বাবে গাঁওৰ মানুহবোৰ যথেষ্ঠ প্ৰভাৱিত হৈছিল। গাঁও প্ৰধানজন বা মুখী তেওঁৰ একান্ত অনুগত। চুবেদাৰৰ চকু সোণবাই নামৰ ধুনীয়া তিৰোতা এজনীৰ ওপৰত পৰিল। তাইৰ স্বামী ৰেলৱেৰ এজন চাকৰিয়াল আৰু সেই সূত্ৰে বাহিৰত থাকে। সোণবাই চুবেদাৰৰ কাৰ্য-কলাপত উপায়হীন হৈ এটা মচলা তৈয়াৰ কাৰখানাত আশ্ৰয় লয়। মুখীয়ে সোণবাইক চুবেদাৰৰ তম্বুলৈ লৈ যোৱাৰ বাবে ৰাজী কৰাবলৈ নিজৰ প্ৰচেষ্টা অব্যাহত ৰাখিলে। স্কুলৰ এজন শিক্ষক, গাঁও প্ৰধানৰ পত্নী আৰু মচলা কাৰখানাৰ বুঢ়া চকীদাৰ সোণবাইক ৰক্ষা কৰিবলৈ আগবাঢ়ি আহিল।  যেতিয়া চুবেদাৰে কাৰখানাটো ঘেৰি ধৰিলে, তেতিয়া মচলা খুণ্ডা মহিলাসকলে নিজক বচাবলৈ নিজা পদ্ধতি বিচাৰি উলিয়ালে।
## পৰ্যালোচনা
মিৰ্চ মছলাৰ প্ৰসংগটো চাৰি পৃষ্ঠাৰ চুনিলাল মাদিয়াৰ গল্প ‘’অভু মাকৰাণী’’ৰ লগতে ঔপনিৱেশিক যুগৰ নাৰী আত্মৰক্ষাৰ অন্যান্য গল্পৰ দ্বাৰাও অনুপ্ৰাণিত হৈছে, যিবোৰ পৰিচালক কেতন মেহতাই গুজৰাটলৈ যাওঁতে শুনিছিল। ১৯৮৭ চনত মুক্তি পোৱা এই ছবিখনে স্বাধীনতাৰ পূৰ্বৰ গ্ৰাম্য ভাৰতক শক্তিশালীভাৱে ৰূপত উপস্থাপন কৰিছে। সোণবাই (স্মিতা পাটিল) নামৰ এগৰাকী দৃঢ় সংকল্পৰ মহিলাই গাঁৱৰ আন কেইজনমান মহিলাৰ সৈতে জলকীয়া গুড়ি কৰা কাৰখানাত কাম কৰে। চুবেদাৰ (নাছিৰুদ্দিন শ্বাহ) গাঁৱলৈ আহি নিজৰ ইচ্ছামতে লুটপাতত লিপ্ত হয়। তেওঁ সোণবাইৰ সৈতে যৌন সম্পৰ্ক স্থাপন কৰিবলৈ প্ৰৰোচিত কৰে, যাৰ উত্তৰ তাই চৰেৰে দিয়ে।

ছবিখনত জাতিগত গতিশীলতা স্পষ্টকৈ দেখা গৈছে যদিও প্ৰকাশ্যভাৱে কোৱা হোৱা নাই। সৰস্বতী এগৰাকী প্ৰভাৱশালী জাতিৰ নাৰী, কাৰণ তেওঁ মুখীৰ পত্নী, ইয়াৰ ইংগিত এইটোৱেই যে তেওঁ বাকী মহিলাসকলৰ দৰে কাৰখানাত কাম নকৰে। পিঞ্জৰাবদ্ধ হোৱাৰ নিজৰ নিজৰ সংগ্ৰাম আছে, যাৰ বিৰুদ্ধে তেওঁ বিদ্ৰোহ কৰে।

সোণবাইৰ ক্ষেত্ৰত “কামজাত” (নিম্ন জাতি) আৰু ডায়েন“” (ডাইনী) আদি শব্দ ব্যৱহাৰ কৰা হৈছে, যি স্পষ্ট ৰূপত জাতি-সূচক। ইয়াৰ উপৰিও ৰাধাৰ বিয়া মুখীৰ ভায়েকৰ সৈতে নাপাতে, কাৰণ তেৱোঁ কাৰখানাত কাম কৰে আৰু সেই কাম এজনী উচ্চ জাতিৰ মহিলাৰ বাবে নহয়।
## সন্মান

|-
| rowspan="3"|১৯৮৬
| প্ৰযোজক: NFDC; পৰিচালক: কেতন মেহটা
| হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা 
| 
|- 
| সুৰেশ ওৱেৰয়
| শ্ৰেষ্ঠ সহযোগী অভিনেতাৰ ৰাষ্ট্ৰীয় চলচ্চিত্ৰ বঁটা
| 
|- 
| সঞ্জীৱ শ্বাহ
| শ্ৰেষ্ঠ সম্পাদনাৰ ৰাষ্ট্ৰীয় চলচ্চিত্ৰ বঁটা
| 
|-
| ১৯৮৮
| সুৰেশ ওৱেৰয়
| শ্ৰেষ্ঠ সহযোগী অভিনেতাৰ BFJA বঁটা
| 
|}
## তথ্য সংগ্ৰহ

## বাহ্যিক সংযোগ
*

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৮৫ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
আক্ৰোশ (চলচ্চিত্ৰ)

**আক্ৰোশ** () ১৯৮০ চনত মুক্তি পোৱা ভাৰতীয় হিন্দী ভাষাৰ আইনী নাট্যধৰ্মী চলচ্চিত্ৰ। এইখন গোবিন্দ নিহালানী পৰিচালিত আৰু বিজয় টেণ্ডুলকাৰ ৰচিত প্ৰথম ছবি আছিল। নাছিৰুদ্দিন শ্বাহ, ওম পুৰী আৰু অমৰীশ পুৰীয়ে গুৰুত্বপূৰ্ণ চৰিত্ৰত অভিনয় কৰা ছবিখনে বহুল ইতিবাচক সমালোচনাৰ উপৰিও হিন্দী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় বঁটা  লাভ কৰিবলৈ সক্ষম হৈছিল। লগতে ই অষ্টম আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ ছবিৰ গোল্ডেন পিকক বঁটাও লাভ কৰিছিল। 

নিহালিনীক অৰ্ধ সত্য আৰু তমছৰ দৰে অন্যান্য ঐতিহাসিক বৈকল্পিক ছবিত মানৱীয় ক্ষোভৰ অন্ধকাৰ আৰু ভয়ংকৰ বাস্তৱিক চিত্ৰণৰ বাবে পৰিচিত। ছয় দশক যোৰা সময়ছোৱাত ভাৰতীয় চলচ্চিত্ৰ উদ্যোগক আকাৰ দিয়া ৬০খন ছবিৰ ভিতৰত আক্ৰোশো অন্তৰ্ভূৰ্ক্ত হৈছে।
## প্লট
কাহিনীটো এজন কৃষকৰ, যিয়ে জীৱন নিৰ্বাহৰ বাবে দৈনন্দিন শ্ৰমিক হিচাপে কাম কৰাৰ সময়ত মাটিৰ মালিক আৰু তেওঁৰ মহৰীজনৰ উৎপীড়নৰ সন্মুখীন হোৱা দেখা যায়। তেওঁৰ পত্নীক মহৰীজনে ধৰ্ষণ কৰে আৰু তাৰ পিছত তেওঁক তেওঁ নকৰা অপৰাধৰ বাবে দোষী সাব্যস্ত কৰে। চৰম লজ্জিত হৈ তেওঁৰ পত্নীয়ে আত্মহত্যা কৰে।

দেউতাকৰ মৃত্যু হোৱাত আৰক্ষীয়ে তেওঁক বন্দী অৱস্থাতে ৰীতি-নীতিখিনি কৰিবৰ বাবে অন্ত্যেষ্টিক্ৰিয়াৰ ঠাইলৈ লৈ যায়। জ্বলি থকা চিতাৰ জুইকুৰাৰ কাষত থিয় হৈ থাকোঁতে তেওঁ লক্ষ্য কৰে যে মহৰীজনে এতিয়া যৌৱনপ্ৰাপ্তি নোহোৱা তেওঁৰ ভনীয়েকৰ ফালে কামুক দৃষ্টিৰে চাই আছে। এজন চিৰন্তন ভুক্তভোগী হিচাপে তাইৰ অনিবাৰ্য ভাগ্যৰ বিষয়ে আগতীয়া অনুমান কৰি তেওঁ কুঠাৰ এখন কাঢ়ি লৈ ভনীয়েকৰ মূৰ কাটি পেলায়, যাতে ভনীয়েকে ভৱিষ্যতে তেওঁৰ আৰু পত্নীৰ দৰে পীড়া নাপায়। এই হতাশজনক আৰু মৰ্মান্তিক কাণ্ডৰ পিছত নিপীড়িত মানুহজনে বাৰে বাৰে আকাশলৈ চিঞৰি উঠে।
## বিষয়বস্তু আৰু প্ৰভাৱ
এখন স্থানীয় বাতৰি কাকতৰ ৭ নং পৃষ্ঠাত প্ৰকাশ পোৱা এটা সঁচা কাণ্ডৰ আধাৰত নিৰ্মিত এই ছবিখন ন্যায়িক ব্যৱস্থাৰ দুৰ্নীতি আৰু সক্ষম আৰু শক্তিশালী লোকৰ দ্বাৰা বঞ্চিতজনক উৎপীড়ন কৰাৰ বিষয়ে ছবিখন এক তীব্ৰ ব্যংগ আছিল।

আক্ৰোশে হিংসাৰ অন্বেষণৰ আধাৰত নিৰ্মিত এই শৃংখলা সমূহৰ এটা অংশ গঠন কৰে, যিখনৰ কাহিনী বিশিষ্ট নাট্যকাৰ বিজয় তেণ্ডুলকাৰে লিখিছিল। ইয়াৰ পূৰ্বে তেওঁ শ্যাম বেনেগালৰ নিশান্ত (১৯৭৪) ৰচনা কৰিছিল। পৰৱৰ্তী সময়ত তেওঁ গোবিন্দ নিহালানীৰ আশ্চৰ্য্যজনক হিট ছবি অৰ্ধ সত্য (১৯৮৩) লিখিছিল। .

ইয়াত ভুক্তভোগীক অত্যধিক অত্যাচাৰ আৰু তেওঁৰ মানৱতা উলংঘাৰ ফলত ইমানেই মানসিক ভাবে আহত হোৱা দেখা গৈছে যে তেওঁ সম্পূৰ্ণ ছবিখনতে এটাও শব্দও উচ্চাৰণ নকৰে আৰু কেৱল এক স্তম্ভিত ভাব বহন কৰে। যদিও পিছলৈ তেওঁ একে হিংসাক নিজৰ উলংঘন আৰু ক্ৰোধৰ বহিৰ্প্ৰকাশৰ মাধ্যম হিচাপে ব্যৱহাৰ কৰিছিল।

ছবিখনৰ শেষত আমি দ্বিতীয়বাৰৰ বাবে ভুক্তভোগীৰ মাত শুনিবলৈ পাওঁ (প্ৰথমটো ফ্লেছবেকত, য’ত তেওঁ নিজৰ পত্নীক উদ্ধাৰ কৰিবলৈ বৃথা চেষ্টা কৰিছিল), যিটো আন্দ্ৰেই টাৰ্ক’ভস্কিয়ে তেওঁৰ তিনি ঘণ্টাৰ ক’লা-বগা ছবি আন্দ্ৰেই ৰুৱ্লেভৰ শেষৰ দৃশ্যত  আইকনবোৰক উজ্জ্বল ৰঙেৰে দেখুওৱাৰ দৰেই আছিল।
## বঁটা আৰু সন্মান
;২৮তম ৰাষ্ট্ৰীয় চলচ্চিত্ৰ বঁটা (১৯৮০)
*হিন্দী ভাষাৰ শ্ৰেষ্ঠ ছবি
;২৮তম ফিল্মফেয়াৰ বঁটা (১৯৮১)
*শ্ৰেষ্ঠ ছবি
*শ্ৰেষ্ঠ পৰিচালক- গোবিন্দ নিহালিনী
*শ্ৰেষ্ঠ অভিনেতা- নাছিৰুদ্দিন শ্বাহ
*শ্ৰেষ্ঠ সহযোগী অভিনেতা- ওম পুৰী
*শ্ৰেষ্ঠ কাহিনী- বিজয় টেণ্ডুলকাৰ
*শ্ৰেষ্ঠ চিত্ৰনাট্য- বিজয় টেণ্ডুলকাৰ
*শ্ৰেষ্ঠ কলা নিৰ্দেশক- চি এচ ভাট্টি
## তথ্য সংগ্ৰহ

## বাহ্যিক সংযোগ
* 
* An insightful study of the film, Aakrosh
* A Movie Review

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৮০ বৰ্ষৰ চলচ্চিত্ৰ
শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:হিন্দী চলচ্চিত্ৰ
টছৰ পাট

**টছৰ পাট** () সূতা, যাক কেতিয়াবা তুছাৰ, তাছৰ, তুছুৰ বা টুছাৰ বুলি বানান কৰা হয় আৰু ইয়াক সংস্কৃতত কোছা ৰেচম বুলিও কোৱা হয়। মথ প্ৰজাতিৰ অন্তৰ্গত কেইবাটাও প্ৰজাতিৰ পাট পলুৰ পৰা উৎপাদিত হয়। এন্থেৰিয়া প্ৰজাতিৰ মথৰ ভিতৰত এ.আছামেনচিছ, এ.পাফিয়া, এ.পেৰ্নি, এ.ৰয়লেই, আৰু এ.য়ামামাই আদি অন্তৰ্ভুক্ত।

এই পাটৰ মথবোৰে বন্য অৰণ্যত 'টাৰ্মিনেলিয়া' প্ৰজাতি আৰু 'শ্ব'ৰিয়া ৰবুষ্টা'ৰ অন্তৰ্গত গছৰ লগতে দক্ষিণ এছিয়াত পোৱা অন্যান্য খাদ্য উদ্ভিদ যেনে জামুন আৰু ওক গছত বাস কৰে আৰু ইহঁতে বাস কৰা গছৰ পাত খায়। টছৰ সূতাৰ ইয়াৰ প্ৰাকৃতিক উচ্চ গঠন আৰু সোণৰ ৰঙৰ বাবে মূল্য দিয়া হয়। চীন, ভাৰত, জাপান আৰু শ্ৰীলংকাকে ধৰি বহু দেশত ইয়াৰ উৎপাদন কৰা হয়।

## প্ৰক্ৰিয়া
পাটৰ মথবোৰ মাৰিবলৈ লেটাগুটিবোৰ ৰ’দত শুকুৱাই লোৱা হয়। এই প্ৰক্ৰিয়াৰ এটা ভিন্নতা আছে যে পাটৰ সূতাৰ মথবোৰৰ লেটাগুটিবোৰ উতলা পানীত তিয়াই  কোমল কৰাৰ আগতে ওলাই যাবলৈ দিয়া হয় আৰু তাৰ পিছত আঁহবোৰৰ পৰা টাকুৰী বনোৱা হয়।   কণীৰ আকৃতিৰ লেটাগুটিৰ খোলাবোৰ সংগ্ৰহ কৰি তাৰ পিছত সিজাই পাটৰ সূতা উলিয়াই লোৱা হয়। পাটৰ প্ৰস্তুতৰ ক্ষেত্ৰত উতলোৱাটো অতি গুৰুত্বপূৰ্ণ অংশ, কিয়নো ইয়াৰ ফলত লেটাগুটিৰ খোলাবোৰ কোমল হৈ পৰে আৰু  সূতা টানি উলিওৱাটো সহজ হৈ পৰে। 

গতানুগতিক ভাবে ৰেচমবিদ্যাত পলুবোৰ ভিতৰত ৰাখি লেটাগুটিৰ খোলাবোৰ  সিজোৱা হয়, কিন্তু যদি পলুবোৰে খোলাবোৰ এৰি যোৱাৰ পিছত খোলাবোৰ   সিজোৱা হয়, তেন্তে তাৰ পিছত তৈয়াৰী ৰেচমক "অহিংসা ৰেচম"  বুলি কোৱা হয়। চীনত পাট পলুৰ গছ অনুসৰি পাট সূতাৰ বিভিন্ন নাম দিয়া হয়, কিয়নো পাট পলুৰ খাদ্যই পাট সূতাৰ গুণাগুণৰ ওপৰত প্ৰভাৱ পেলায়। উদাহৰণস্বৰূপে, বন্য মালবাৰীৰ পলুৰ পৰা পোৱা সূতাক 'ঝে' বোলা হয়, আনহাতে ওক গছৰ কুৱেৰকাছ ডেন্টাটাৰ পৰা পোৱা সূতাক  'হু' উৎপন্ন হয়।

বম্বিক্স বা "মালবেৰী" ৰেচমতকৈ টাছাৰ ৰেচমক অধিক টেক্সচাৰযুক্ত বুলি গণ্য কৰা হয়, কিন্তু ইয়াৰ আঁহ চুটি, যাৰ বাবে ই কম দৈৰ্ঘৰ হয়। ইয়াৰ এটা নিস্তেজ, সোণৰ জিলিকনি থাকে। যিহেতু বেছিভাগ লেটাগুটি বনাঞ্চলৰ পৰা সংগ্ৰহ কৰা হয়, সেয়েহে ইয়াক বহুতে বনজ সামগ্ৰী হিচাপে গণ্য কৰে।
## ভাৰতত উৎপাদন
ভাৰত টছৰ সূতাৰ দ্বিতীয় বৃহত্তম উৎপাদনকাৰী, আৰু ভাৰতীয় টছৰ (ট্ৰপিকেল টাছাৰ বুলিও কোৱা হয়)ৰ একচেটিয়া উৎপাদনকাৰী দেশ, যিটো বহুলাংশ জনজাতীয় লোকে কৰে। ইয়াৰ বহুখিনি ভাগলপুৰ (য’ত ইয়াক ভাগলপুৰ ৰেচম বুলি কোৱা হয়), বিহাৰ, আৰু পশ্চিম বংগৰ মালদা জিলাত উৎপাদিত হয়। ওড়িশাৰ পট্টাচিত্ৰ আৰু পশ্চিম বংগৰ কন্ঠ চিলাইৰ বাবেও টছৰ সূতাৰ ব্যৱহাৰ কৰা হয়। ছত্তীশগড় আৰু মধ্যপ্ৰদেশতো টছৰ সূতাৰ উৎপাদন হয়। শেহতীয়া বছৰবোৰত ঝাৰখণ্ড ৰাজ্যই টছৰ ৰেচমৰ সৰ্বাধিক উৎপাদনকাৰী দেশ হিচাপে জনাজাত।

## তথ্য সূত্ৰ

শ্ৰেণী:ৰেচম শিল্প
শ্ৰেণী:পোচাক
সুভা ভেৰিয়াৰ

**সুভা ভেৰিয়াৰ** () এগৰাকী ভাৰতীয় মহাকাশ অভিযন্তা। ভাৰতীয় উপগ্ৰহ উৎক্ষেপণত ব্যৱহৃত ভিডিঅ’ চিষ্টেমত বিশেষজ্ঞতা লাভ কৰিছে। ২০১৭ চনত তেওঁ এটা উৎক্ষেপণতে ১০৪টা উপগ্ৰহ অভিলেখ সৃষ্টি কৰাৰ পিছত মহিলাৰ বাবে ভাৰতৰ সৰ্বোচ্চ বঁটা নাৰী শক্তিপুৰস্কাৰ লাভ কৰে।

## জীৱন
ভেৰিয়াৰ আলাপুজাত ডাঙৰ-দীঘল হৈছিল। ত্ৰিবেন্দ্ৰমৰ অভিযান্ত্ৰিক মহাবিদ্যালয়ৰ পৰা ইলেক্ট্ৰনিক আৰু কমিউনিকেচন ইঞ্জিনিয়াৰিঙত স্নাতক ডিগ্ৰী লাভ কৰে।

১৯৯১ চনত তেওঁ ভাৰতীয় মহাকাশ গৱেষণা সংস্থাত যোগদান কৰে। তেওঁ বিক্ৰম চাৰাভাই মহাকাশ কেন্দ্ৰৰ এভিয়নিক্স বিভাগত কৰ্মৰত আছিল।

PSLV C37 মহাকাশ অভিযান  ৰ উদ্দেশ্য আছিল ২০১৭ চনৰ ১৫ ফেব্ৰুৱাৰীত ১০৪টা উপগ্ৰহ সূৰ্য্যৰ সমকালীন কক্ষপথত স্থাপন কৰা। এই উপগ্ৰহসমূহ ছখন ভিন্ন দেশৰ আছিল আৰু প্ৰতিটো উপগ্ৰহ আনটোক স্পৰ্শ নকৰাকৈ উৎক্ষেপণ কৰাই নহয়, এনেকুৱা হোৱাৰ প্ৰমাণ পোৱাটোও গুৰুত্বপূৰ্ণ আছিল। মুক্তিৰ ভিডিঅ'টো বিশ্বাসযোগ্য হোৱাৰ প্ৰয়োজন আছিল আৰু ভেৰিয়াৰক এই কাম দিয়া হৈছিল। 
এই উৎক্ষেপণ সফল হয় আৰু ইয়াক আঠটা ভিন্ন কেমেৰাৰ দ্বাৰা ৰেকৰ্ডিং কৰা হয়। তাৰ পিছত সৃষ্টি হোৱা ভিডিঅ’টো প্ৰচেছ কৰি সংকোচিত কৰি পুনৰ পৃথিৱীলৈ পঠিওৱা হৈছিল। উপগ্ৰহসমূহ মুকলি কৰাৰ লগে লগে ভিডিঅ’টো ডিকোড কৰি বাস্তৱ সময়ত প্লে কৰা হৈছিল। পিছত ভিডিঅ'টো চোৱা হৈছিল, তাৰ পিছত ফাইলসমূহ ভিএছএছচি ৱেব ভঁৰাললৈ প্ৰেৰণ কৰা হৈছিল।

২০১৭ চনৰ মাৰ্চ মাহত ভাৰতৰ ৰাষ্ট্ৰপতিৰ পৰা এই বঁটা লাভ কৰিবলৈ নিৰ্বাচিত হোৱা তিনিগৰাকী বিজ্ঞানীৰ ভিতৰত অন্যতম আছিল অনট্টা ছোনী, বি. কোডানায়াগে আৰু ভেৰিয়াৰ। ২০১৭ চনৰ আন্তঃৰাষ্ট্ৰীয় নাৰী দিৱসত তেওঁ নতুন দিল্লীত আছিল য’ত ৰাষ্ট্ৰপতি ভৱনত ৰাষ্ট্ৰপতি প্ৰণৱ মুখাৰ্জীয়ে নাৰী শক্তিৰ সন্মানেৰে সন্মানিত কৰিছিল। বঁটা বিজয়ীসকলে প্ৰশস্তি আৰু এক লাখ টকা লাভ কৰে।

## ব্যক্তিগত জীৱন
ভেৰিয়াৰ আৰু তেওঁৰ স্বামী ৰঘুৰ দুটা সন্তান। তেওঁৰ স্বামীয়েও ভিএছএছচিত কাম কৰে আৰু তেওঁলোক ক'ডিয়াৰৰ ওচৰৰ আম্বালামুক্কুত থাকে।

## তথ্য সংগ্ৰহ

শ্ৰেণী:মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:মহাকাশবিজ্ঞান
শ্ৰেণী:বিংশ শতিকাৰ ভাৰতীয় মহিলা বিজ্ঞানী
পৈঠানি শাৰী

পৈঠানি (()শাৰী হৈছে ভাৰতৰ মহাৰাষ্ট্ৰ ৰাজ্যৰ ঔৰংগাবাদ জিলাৰ পৈঠান চহৰত হাতেৰে তৈয়াৰ কৰা শাৰী। বৰ্তমান মহাৰাষ্ট্ৰৰ নাচিকৰ য়েওল চহৰ হৈছে পৈঠানি শাৰীৰ সৰ্ববৃহৎ নিৰ্মাতা।

পৈঠানি শাৰীৰ বৈশিষ্ট্য হৈছে বৰ্গাকৃতিৰ বা হেলনীয়া আকৃতিৰ পাৰী, আৰু ময়ুৰ চৰাইৰ চিত্ৰ থকা শাৰীৰ আগ। বুটা বছা শাৰীৰ পৰা কোনো ধৰণৰ নক্সা নোহোৱা পৈঠানি শাৰীও পোৱা যায়।
এক ৰঙৰ আৰু কেলিডস্কোপ ৰঙৰ শাৰীও জনপ্ৰিয়। দীঘলীয়াকৈ বোৱাৰ বাবে এটা ৰং আৰু প্ৰস্থ অনুসৰি বোৱাৰ বাবে আন এটা ৰং ব্যৱহাৰ কৰি কেলিডস্কোপিক ৰঙৰ প্ৰভাৱ পৰে।

## পৈঠানি শাৰীৰ ইতিহাস

পৈঠানি শাৰীৰ ইতিহাস খ্ৰীষ্টপূৰ্ব ২য় শতিকাৰ পৰাই সাতবাহন বংশৰ পৰাই পোৱা যায়। সেই সময়ত কপাহ আৰু চিল্ক সূতাৰ সৈতে বিশুদ্ধ সোণৰ তাঁৰেৰে পৈঠানি শাৰী তৈয়াৰ কৰা হৈছিল। ২০০০ বছৰ আগতে গ্ৰীক আৰু ৰোমানসকলে এই পৈঠানি শাৰী অতি ভাল পাইছিল। এই বিলাসী পৈঠানি শাৰীৰ বিনিময়ত তেওঁলোকে সোণৰ বিনিময় কৰিছিল। সেই সময়ত এই পৈঠানি শাৰী কেৱল ৰাজকীয় লোকেহে পিন্ধিছিল। বৰ্তমান    পৈঠানি শাৰী নামেৰে জনাজাত শাৰী 'প্ৰতিষ্ঠান' চহৰত উৎপত্তি হোৱা বাবে পূৰ্বতে "প্ৰতিষ্ঠানী" শাৰী বুলিও জনা গৈছিল। বহুতো প্ৰাচীন হিন্দু আৰু বৌদ্ধ গ্ৰন্থতো পৈঠানি শাৰীৰ বিষয়ে পোৱা যায়। পৈঠানি শাৰীক "দেৱ বস্ত্ৰ"(ঈশ্বৰৰ কাপোৰ) বুলিও জনা যায়। পৈঠানি শাৰীৰ ২৫০০ বছৰৰ চহকী ইতিহাস আছে যদিও তথাপিও আমাৰ বহুতেই অজ্ঞাত। ইতিহাসবিদসকলে খ্ৰীষ্টপূৰ্ব ২০০ৰ পৰা ৪০০ চনৰ ভিতৰত গ্ৰীচত সোণৰ বিনিময়ত বিক্ৰী হোৱা সুক্ষ্ম সোণ আৰু ৰূপৰ সূতাৰ কামৰ সৈতে মিহি  পৈঠানি শাৰী লক্ষ্য কৰিছে। ১৮ শতিকাত পেশ্বৱাৰ পৃষ্ঠপোষকতাত পৈঠানিসকল লাভৱান হৈছিল। বিশ্বাস কৰা হয় যে মাধৱৰাও পেশ্বৱাৰ শাৰী বস্ত্ৰশিল্পৰ প্ৰতি বিশেষ প্ৰেম আছিল। কিংবদন্তিও আছে যে পৈঠানিয়ে হায়দৰাবাদৰ নিজামৰ আড়ম্বৰও ধৰিছিল আৰু তেওঁৰ বোৱাৰী নিলোফেৰেহে সীমান্ত আৰু পল্লৱ নক্সাত নতুন বুটাৰ প্ৰৱৰ্তন কৰিছিল।
## পৈঠানি শাৰীৰ বিশেষত্ব
পৈঠানি শাৰী হৈছে সোণ আৰু চিল্ক সূতাৰ শাৰী। পৈঠানিৰ উৎপাদন ৰপ্তানিৰ প্ৰয়োজনীয়তাৰ প্ৰতি লক্ষ্য ৰাখিছিল আৰু শাৰী কেৱল অত্যাধুনিক ক্ৰেতাৰ বাবেহে উৎপাদন কৰা হৈছিল। কপাহৰ পৰা চিল্ক সূতাৰ শাৰীলৈ পৈঠানি শাৰী বোৱা হৈছিল ।   
প্ৰধান সূতা আৰু পাৰীত চিল্ক সূতাৰ  ব্যৱহাৰ কৰা হৈছিল, আনহাতে কাপোৰৰ গাৰ অংশত কপাহ ব্যৱহাৰ কৰা হৈছিল। বৰ্তমানৰ পৈঠানিত কপাহৰ কোনো লেখ-জোখ নাই। এটা সময়ত চীনৰ পৰা চিল্ক সূতা আমদানি কৰা হৈছিল। এতিয়া য়েওলা আৰু 
পৈঠান চহৰে    বাঙ্গালুৰুৰ  পৰা চিল্ক সূতা কিনে।
## তথ্য সূত্ৰ

শ্ৰেণী:পোচাক
ভি. আৰ ললিথাম্বিকা

**ডাঃ ভি. আৰ ললিথাম্বিকা** (; জন্ম ১৯৬২) ভাৰতীয় মহাকাশ গৱেষণা সংস্থা (ISRO)ৰ সৈতে কাম কৰি অহা এজন ভাৰতীয় অভিযন্তা আৰু বিজ্ঞানী। উন্নত লঞ্চাৰ প্ৰযুক্তিৰ বিশেষজ্ঞ আৰু ২০২২ চনৰ ভিতৰত ভাৰতীয় মহাকাশচাৰীক মহাকাশলৈ প্ৰেৰণৰ বাবে গগণিয়ান অভিযানৰ নেতৃত্ব দিছিল।
## প্ৰাথমিক জীৱন
ললিথাম্বিকাৰ জন্ম হৈছিল ১৯৬২ চনত ভাৰতৰ কেৰেলাৰ তিৰুৱনন্তপুৰমত। তেওঁৰ ঘৰ থুম্বা ৰকেট টেষ্ট চেণ্টাৰৰ ওচৰত থকাৰ বাবেই সৰুৰে পৰাই ইছৰোৰ প্ৰতি আকৰ্ষিত হৈছিল। বিজ্ঞানৰ সৈতে তেওঁৰ পৰিচয় অতি সোনকালে আৰম্ভ হৈছিল মূলতঃ তেওঁৰ ককাকৰ বাবে, যিয়ে ঘৰতে লেন্স, মাইক্ৰস্কোপ আদিৰ দৰে গেজেট বনাইছিল আৰু লগতে ইছৰ’ৰ কামৰ বিষয়েও তেওঁক অৱগত কৰিছিল। তেওঁৰ ককাক এজন গণিতজ্ঞ, জ্যোতিৰ্বিজ্ঞানী আৰু গেজেট নিৰ্মাতা আছিল। তেওঁৰ পিতৃও এজন অভিযন্তা আছিল।

তেওঁ অভিযান্ত্ৰিক মহাবিদ্যালয়ত বৈদ্যুতিক অভিযান্ত্ৰিকী বিষয়ত বি.টেক শিক্ষা গ্ৰহণ কৰে আৰু পিছলৈ এম.টেক. ত্ৰিবেন্দ্ৰমৰ অভিযান্ত্ৰিক মহাবিদ্যালয়ত নিয়ন্ত্ৰণ অভিযান্ত্ৰিকীত স্নাতক ডিগ্ৰী লাভ কৰে। ইছৰোত যোগদান কৰাৰ আগতে তেওঁ দুখন কলেজত কাম কৰিছিল। ইছৰোৰ সৈতে কাম কৰি থাকোঁতে তেওঁ পি এইচ ডি লাভ কৰিছিল।
## জীৱিকা
ললিথাম্বিকা উন্নত উৎক্ষেপণ বাহন প্ৰযুক্তিৰ বিশেষজ্ঞ। তেওঁ ১৯৮৮ চনত তিৰুৱনন্তপুৰমৰ বিক্ৰম চাৰাভাই মহাকাশ কেন্দ্ৰ (ভিএছএছচি)ত যোগদান কৰিছিল। তেওঁ ৰকেট নিয়ন্ত্ৰণ আৰু নিৰ্দেশনা ব্যৱস্থাৰ ডিজাইন কৰা এটা দলৰ নেতৃত্ব দিছিল। তেওঁ অগমেণ্টেড চেটেলাইট লঞ্চ ভেহিকেল (ASLV), মেৰু চেটেলাইট লঞ্চ ভেহিকেল (PSLV) আৰু জিঅ'চিনক্ৰ'নাছ চেটেলাইট লঞ্চ ভেহিকেল (GSLV) আৰু পুনৰ ব্যৱহাৰযোগ্য লঞ্চ বাহন (RLV)কে ধৰি বিভিন্ন ইছৰো ৰকেটৰ সৈতে কাম কৰিছে। ১০০ৰো অধিক মহাকাশ অভিযানৰ অংশ হিচাপে তেওঁ অংশগ্ৰহণ কৰিছে।

বেংগালুৰুৰ ইছৰোৰ মুখ্য কাৰ্যালয়লৈ যোৱাৰ পূৰ্বে তেওঁ তিৰুৱনন্তপুৰমৰ ভিএছএছচিৰ উপ-সঞ্চালক (নিয়ন্ত্ৰণ, নিৰ্দেশনা আৰু অনুকৰণ) আছিল।
## বঁটা
তেওঁ মহাকাশ সোণৰ পদক (২০০১), ইছৰো ব্যক্তিগত মেৰিট বঁটা আৰু ইছৰোৰ প্ৰদৰ্শন উৎকৰ্ষ বঁটা (২০১৩) লাভ কৰে। তেওঁ লঞ্চ ভেহিকেল টেকন'লজিৰ উৎকৃষ্টতাৰ বাবে এষ্ট্ৰ'নটিকেল ছ'চাইটি অৱ ইণ্ডিয়া বঁটাও লাভ কৰিছে। ২০২৩ চনত ভাৰত আৰু ফ্ৰান্সৰ মাজত মহাকাশ সহযোগিতা বৃদ্ধিৰ বাবে তেওঁ ফ্ৰান্সৰ সৰ্বোচ্চ অসামৰিক অৰ্ডাৰ লিজিয়ন ডি অনাৰ সন্মান লাভ কৰে।

## ব্যক্তিগত জীৱন
তেওঁৰ স্বামী প্ৰদীপ কুমাৰ এ.বি. কেৰেলা ৰাজ্যিক প্ৰদূষণ নিয়ন্ত্ৰণ ব’ৰ্ডৰ প্ৰাক্তন অধ্যক্ষ। 

## তথ্য সংগ্ৰহ

শ্ৰেণী:মহিলা বিজ্ঞানী
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ছত্ৰপতি শিৱাজী মহাৰাজ বাস্তু সংগ্ৰহালয়

**ছত্ৰপতি শিৱাজী মহাৰাজ বাস্তু সংগ্ৰহালয়** (; সংক্ষিপ্ত ৰূপ: CSMVS) মুম্বাই (বম্বে)ৰ এটা সংগ্ৰহালয় য’ত প্ৰাগঐতিহাসিক কালৰ পৰা পৰা আধুনিক সময়লৈকে ভাৰতৰ ইতিহাসৰ নথিভুক্ত কৰা হয়। পূৰ্বতে ই পশ্চিম ভাৰতৰ প্ৰিন্স অৱ ৱেলছ সংগ্ৰহালয় নামেৰে জনাজাত আছিল।

ভাৰতত ব্ৰিটিছ শাসনৰ সময়ত কুৰি শতিকাৰ আৰম্ভণিৰ বছৰবোৰত তেতিয়াৰ বম্বে নামৰ চহৰখনৰ বিশিষ্ট নাগৰিকসকলে চৰকাৰৰ সহায়ত ৱেলছৰ ৰাজকুমাৰৰ (পৰৱৰ্তী সময়ত যুক্তৰাজ্যৰ ৰজা পঞ্চম জৰ্জ, ভাৰতৰ সম্ৰাট) ভ্ৰমণৰ স্মৃতিত এই সংগ্ৰহালয় প্ৰতিষ্ঠা কৰিছিল। ই দক্ষিণ মুম্বাইৰ মাজমজিয়াত গেটৱে ইণ্ডিয়াৰ ওচৰত অৱস্থিত। ১৯৯৮ চনত এই সংগ্ৰহালয়ৰ নাম সলনি কৰি মাৰাঠা ৰাজ্যৰ প্ৰতিষ্ঠাপক শিৱাজীৰ নামেৰে ৰখা হয়।

এই ভৱন ইণ্ডো-ছাৰাচেনিক বাস্তুকলা শৈলীত নিৰ্মিত, য’ত মোগল, মাৰাঠা আৰু জৈন আদি স্থাপত্যৰ অন্যান্য শৈলীৰ উপাদানসমূহ সন্নিবিষ্ট কৰা হৈছে। সংগ্ৰহালয় ভৱনটো তালগছৰ বাগিচা আৰু ফুলনিৰে আৱৰা।

সংগ্ৰহালয়টোত প্ৰাচীন ভাৰতীয় ইতিহাসৰ প্ৰায় ৫০,০০০ প্ৰদৰ্শনৰ লগতে বিদেশী ভূমিৰ পৰা সংগৃহীত সামগ্ৰীও আছে, যিবোৰক মূলতঃ শিল্প, পুৰাতত্ত্ব আৰু প্ৰাকৃতিক ইতিহাস- এই তিনি ভাগত ভাগ কৰা হৈছে। ইয়াত সিন্ধু উপত্যকা সভ্যতাৰ শিল্পকৰ্ম, লগতে গুপ্ত, মৌৰ্য, চালুক্য আৰু ৰাষ্ট্ৰকুটৰ সময়ৰ প্ৰাচীন ভাৰতৰ অন্যান্য অৱশেষ সংৰক্ষণ কৰা হৈছে।
## ইতিহাস
১৯০৪ চনত বম্বেৰ কিছুমান আগশাৰীৰ নাগৰিকে ৱেলছৰ ৰাজকুমাৰ, ভৱিষ্যতৰ ৰজা পঞ্চম জৰ্জৰ ভ্ৰমণৰ স্মৃতিত এটা সংগ্ৰহালয় প্ৰতিষ্ঠা কৰাৰ সিদ্ধান্ত লয়। 

১৯০৫ চনৰ ১১ নৱেম্বৰত ৱেলছৰ ৰাজকুমাৰে আধাৰশিলা স্থাপন কৰে আৰু সংগ্ৰহালয়টোক আনুষ্ঠানিকভাৱে "প্ৰিন্স অফ ৱেলচ মিউজিয়াম অফ ৱেষ্টাৰ্ণ ইণ্ডিয়া" নামেৰে নামাকৰণ কৰা হয়। ১৯০৭ চনৰ ১ মাৰ্চত বম্বে প্ৰেচিডেন্সিৰ চৰকাৰে সংগ্ৰহালয় সমিতিখনক "ক্ৰিচেণ্ট চাইট" নামৰ ভূমিৰ এটা অংশ প্ৰদান কৰে, য'ত বৰ্তমান সংগ্ৰহালয়টো আছে। মুকলি ডিজাইন প্ৰতিযোগিতাৰ পিছত ১৯০৯ চনত স্থপতিবিদ জৰ্জ ৱিটেটক সংগ্ৰহালয় ভৱনটোৰ ডিজাইনৰ দায়িত্ব দিয়া হয়। ইতিমধ্যে ৱিটেটে জেনেৰেল পোষ্ট অফিচৰ ডিজাইনৰ কাম কৰিছিল আৰু ১৯১১ চনত মুম্বাইৰ অন্যতম প্ৰসিদ্ধ স্থাপত্য গেটৱে অফ ইণ্ডিয়াৰ ডিজাইন কৰিছিল।

## সংগ্ৰহ
সংগ্ৰহালয়ৰ সংগ্ৰহত প্ৰায় ৫০,০০০ টা শিল্পকৰ্ম আছে। সংগ্ৰহালয়টোৰ সংগ্ৰহক মূলতঃ শিল্প, পুৰাতাত্ত্বিক আৰু প্ৰাকৃতিক ইতিহাস- এই তিনিটা ভাগত ভাগ কৰা হৈছে। সংগ্ৰহালয়টোত এটা বন বিভাগো আছে, য'ত বম্বে প্ৰেচিডেন্সি (ব্ৰিটিছ ভাৰত)ত উৎপাদিত কাঠৰ নমুনা ৰখা হৈছে আৰু এটা বিভাগত শিল, খনিজ আৰু জীৱাশ্মৰ সৰু স্থানীয় ভূবৈজ্ঞানিক সংগ্ৰহ প্ৰদৰ্শন কৰা হৈছে। নৌ পৰিবহণৰ সৈতে জড়িত বস্তু প্ৰদৰ্শন কৰা সামুদ্ৰিক ঐতিহ্য গেলেৰী "ভাৰতত এই ধৰণৰ প্ৰথম" সংগ্ৰহ। ২০০৮ চনত সংগ্ৰহালয়টোৱে দুটা নতুন গেলেৰী স্থাপন কৰে, য'ত "কাৰ্ল আৰু মেহেৰবাই খাণ্ডালৱালা সংগ্ৰহ" আৰু "ভাৰতৰ মুদ্ৰা" প্ৰদৰ্শিত হৈছে।
## মূৰ্তিকলা গেলাৰী
পুৰাতাত্ত্বিক সংগ্ৰহসমূহ প্ৰথমে অগ্ৰণী পুৰাতত্ত্ববিদ ছাৰ হেনৰী কৌচেন্স আৰু ছাৰ জন মাৰ্শ্বলে আৰম্ভ কৰিছিল। গুৰুত্বপূৰ্ণ ভাস্কৰ্য্যসমূহৰ ভিতৰত আছে- কৌচেন্সে খনন কৰা মিৰপুৰখাৰ পৰা সংগৃহীত গুপ্ত যুগৰ টেৰাকোটা আৰু ইটা, গান্ধাৰৰ বৃহৎ সংখ্যক বৌদ্ধ প্ৰতিমূৰ্তি আৰু ঐহোলৰ এটা জৰাজীৰ্ণ মন্দিৰৰ মুধচ। 
## তথ্য সংগ্ৰহ

## বাহ্যিক সংযোগ

* 
* Chhatrapati Shivaji Maharaj Vastu Sangrahalaya at Google Cultural Institute

শ্ৰেণী:মহাৰাষ্ট্ৰৰ সংগ্ৰহালয়
চোখেৰ বালি (২০০৩ চলচ্চিত্ৰ)

**চোখৰ বালি** () হৈছে ২০০৩ চনত  মুক্তি পোৱা এখন বঙালী ভাষাৰ এখন ড্ৰামা বা নাট্যধৰ্মী ছবি। ৰবীন্দ্ৰনাথ ঠাকুৰৰ ১৯০৩ চনৰ *চোখেৰ বালি* উপন্যাসৰ আধাৰত ছবিখন নিৰ্মাণ কৰা হৈছিল। পৰিচালক আছিল ঋতুপৰ্ণ ঘোষ। ইয়াত ঐশ্বৰ্য ৰায়ে বিনোদিনীৰ চৰিত্ৰত আৰু ৰাইমা সেনে আশালতাৰ চৰিত্ৰত অভিনয় কৰিছে। আশালতা আৰু বিনোদিনীয়ে ইজনে সিজনক চোখেৰ বালি বুলি অভিহিত কৰে। আন আন প্ৰধান চৰিত্ৰত অভিনয় কৰিছে, মহেন্দ্ৰৰ চৰিত্ৰত প্ৰসেনজিৎ চেটাৰ্জীয়ে, মহেন্দ্ৰৰ মাতৃ ৰাজলক্ষ্মীৰ চৰিত্ৰত লিলি চক্ৰৱৰ্তীয়ে, মহেন্দ্ৰৰ ঘনিষ্ঠ বন্ধু বেহাৰীৰ চৰিত্ৰত টোটা ৰায় চৌধুৰীয়ে আৰু এটা সৰু চৰিত্ৰত স্বস্তিকা মুখাৰ্জীয়ে। পিছত ছবিখন হিন্দী ভাষাত ডাব কৰা হয় আৰু সেই ভাষাতে আন্তঃৰাষ্ট্ৰীয় পৰ্যায়ত মুক্তি লাভ কৰে।

মুক্তিৰ লগে লগে চোখৰ বালিয়ে সমালোচনা আৰু বক্স অফিচত ইতিবাচক সমাদৰ লাভ কৰে।

চোখৰ বালিয়ে বাংলা ভাষাৰ শ্ৰেষ্ঠ পূৰ্ণদৈৰ্ঘ্য ছবি , শ্ৰেষ্ঠ সাজ-পোছাক ডিজাইন, আৰু শ্ৰেষ্ঠ কলা নিৰ্দেশনা, এই তিনিটা শিতানত ৰাষ্ট্ৰীয় চলচ্চিত্ৰ বঁটা লাভ কৰে। ২০০৩ চনত লোকাৰ্নো আন্তঃৰাষ্ট্ৰীয় চলচ্চিত্ৰ মহোৎসৱত ছবিখনক শ্ৰেষ্ঠ চলচ্চিত্ৰৰ গোল্ডেন লিঅ'পাৰ্ড বঁটাৰ বাবে মনোনীত কৰা হয়। ১৯ অক্টোবৰত ভাৰতৰ ৩৪তম আন্তঃৰাষ্ট্ৰীয় চলচ্চিত্ৰ মহোৎসৱত চোখেৰ বালি প্ৰদৰ্শিত হয়। ২০০৩ চনত চিকাগো আন্তৰ্জাতিক চলচ্চিত্ৰ মহোৎসৱত ইয়াক আধিকাৰিক নিৰ্বাচন কৰা হৈছিল। তাৰোপৰি টৰন্টো আন্তঃৰাষ্ট্ৰীয় চলচ্চিত্ৰ মহোৎসৱকে ধৰি ২৫টাতকৈও অধিক আন্তঃৰাষ্ট্ৰীয় মহোৎসৱত এইখন প্ৰদৰ্শিত হৈছিল।
## চাউণ্ডট্ৰেক
ছবিখনৰ নেপথ্য সংগীত দেৱজ্যোতি মিশ্ৰৰ আৰু উল্লেখযোগ্য যে ইয়াত কোনো নেপথ্য গীত নাই। চোখেৰ বালিত শ্ৰীলা মজুমদাৰে ঐশ্বৰ্য ৰায়ৰ বাবে আৰু সুদীপ্ত চক্ৰৱৰ্তীয়ে ৰাইমা সেনৰ বাবে ডাব কৰিছিল।
## সমালোচনা
বিনোদিনীৰ চৰিত্ৰত অভিনয় কৰি ঐশ্বৰ্যই সমালোচকৰ প্ৰশংসা লাভ কৰে। আনন্দবজাৰ পত্ৰিকাত চন্দ্ৰিল ভট্টাচাৰ্যই ছবিখনৰ পৰিচালনা, চিত্ৰনাট্য, নেপথ্য সংগীত, শব্দ ডিজাইন, চিত্ৰগ্ৰহণ, প্ৰডাকচন ডিজাইনৰ লগতে সুদীপ্ত চক্ৰৱৰ্তীৰ ডাবিঙৰ বাবে প্ৰশংসা কৰে। প্লেনেট বলীউডৰ একাংশু খেৰাই ছবিখনক ৮/১০ ৰেটিং প্ৰদান কৰে। তেওঁ চিত্ৰগ্ৰহণ সুন্দৰ বুলি বিবেচনা কৰিছিল আৰু গানৰ দৃশ্য গ্ৰহণত লিপ-চিংক নোহোৱাত আনন্দিত হৈছিল। অৱশ্যে তেওঁ কয় যে "ডাবিঙত বহুখিনি কম থাকি গ’ল" আৰু তেওঁ বিচাৰিছিল যে কোনোবা বেলেগ পৰিচালকে হিন্দীত ডাব কৰক। তেওঁ লগতে উল্লেখ কৰে যে ছবিখনে "পৰিৱেশ আৰু বিচাৰধাৰাই এক নিৰ্দিষ্ট দৰ্শকক আকৰ্ষণ কৰে।" এবিচি অষ্ট্ৰেলিয়াৰ মাৰ্গাৰেট প'মেৰেঞ্জেই ছবিখনক ৫ টা তাৰকাৰ ভিতৰত ৩ টা তাৰকা প্ৰদান কৰি কয় যে "ভাৰতীয় সংস্কৃতি আৰু ৰীতি-নীতিৰ ক্ষেত্ৰত যি অন্তৰ্দৃষ্টি দিয়ে, সেয়া  আকৰ্ষণীয় আৰু ই আৱেগৰ অতিৰিক্ত বোজাৰ সৈতে সামান্য অধৈৰ্য্যতাক অতিক্ৰম কৰাৰ প্ৰৱণতা থাকে।" এবিচিৰ ডেভিদ ষ্ট্ৰেটনে ছবিখনক ৫ টা তাৰকাৰ ভিতৰত ৩.৫ তাৰকা দি মন্তব্য কৰিছিল যে ছবিখনৰ সংস্কৰণটো কেনেকৈ ৪০ মিনিট চুটিকৈ সম্পাদনা কৰা হৈছিল, অথচ ছবিখনৰ অভিনয় সুন্দৰ আৰু আকৰ্ষণীয়।

## আৰু চাওক
*চোখেৰ বালি (১৯৩৮ চনৰ চলচ্চিত্ৰ)

## বাহ্যিক সংযোগ
*
*citwf.com page

## তথ্যসূত্ৰ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০০৩ বৰ্ষৰ চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:বঙালী চলচ্চিত্ৰ
দিল্লীৰ নৰ-বানৰ

**দিল্লীৰ নৰ-বানৰ** (), যাক ফেচ স্ক্ৰেচাৰ বা ক’লা বান্দৰ বুলিও কোৱা হয়, ২০০১ চনৰ মাজভাগত দিল্লীত ঘূৰি ফুৰাৰ খবৰ পোৱা এটা অজ্ঞাত বিজুতি। সমগ্ৰ ঘটনাটোক ভাৰতত গণ হিষ্টেৰিয়াৰ উদাহৰণ হিচাপে বৰ্ণনা কৰা হৈছে। 

## ইতিহাস
২০০১ চনৰ মে’ মাহত ভাৰতৰ নতুন দিল্লীত ৰাতি মানুহক আক্ৰমণ কৰা বান্দৰৰ দৰে জীৱ এটাৰ বিষয়ে বাতৰি প্ৰচাৰ হৈছিল। 
প্ৰত্যক্ষদৰ্শীৰ বিৱৰণী প্ৰায়ে অসামঞ্জস্যপূৰ্ণ আছিল, কিন্তু সাধাৰণতে এই জীৱটোক প্ৰায় চাৰি ফুট (১২০ চে.মি.) ওখ বুলি বৰ্ণনা কৰা হৈছিল, ডাঠ ক'লা চুলিৰে আবৃত, ধাতুৰ হেলমেট, ধাতুৰ নখ, জিলিকি থকা ৰঙা চকু আৰু বুকুত তিনিটা বুটাম। আন কিছুমানে অৱশ্যে বান্দৰ-মানুহজনক অধিক ভলপাইন থুঁতৰি থকা, আৰু আঠ ফুট পৰ্যন্ত ওখ, আৰু পেশীবহুল বুলি বৰ্ণনা কৰিছিল; এটা অট্টালিকাৰ পৰা আন এটা অট্টালিকালৈ জঁপিয়াই যাব পাৰে। 

নৰ-বানৰজনক ৩৫০ জনতকৈও অধিক লোকে দেখা পোৱাৰ লগতে প্ৰায় ৬০ টাকৈ আঘাতপ্ৰাপ্ত হোৱাৰ খবৰ পোৱা গৈছে। আৰক্ষীয়ে জীৱটোক বন্দী কৰাৰ প্ৰয়াসত প্ৰত্যক্ষদৰ্শীৰ বিৱৰণীৰ শিল্পীৰ স্কেচ মুকলি কৰে। 
খবৰ অনুসৰি, আক্ৰমণৰ সন্মুখীন হোৱা বুলি ভাবি আতংকিত হৈ অট্টালিকাৰ ওপৰৰ পৰা বা চিৰিৰ তললৈ পৰি দুজন (কিছুমান প্ৰতিবেদন অনুসৰি তিনিজন) লোকৰ মৃত্যু হয়।

## জনপ্ৰিয় সংস্কৃতিত
### চলচ্চিত্ৰ
পুৰণি দিল্লীত নৰ-বানৰৰ উপস্থিতিৰ কেন্দ্ৰবিন্দু ২০০৯ চনত নিৰ্মিত ৰাকেশ ওমপ্ৰকাশ মেহৰাৰ পৰিচালনাত নিৰ্মিত হিন্দী ছবি দিল্লী-৬। ছবিখনত ঈশ্বৰ (গুণ)ৰ কাষত প্ৰতিজন মানুহৰ ভিতৰত বাস কৰা বেয়াক প্ৰতিনিধিত্ব কৰিবলৈ জীৱটোক ৰূপক হিচাপে ব্যৱহাৰ কৰা হৈছে। 

### টেলিভিছন
২০১২ চনত হিন্দী টিভি ধাৰাবাহিক মিচেছ কৌশিক কি পাঞ্চ বহুৱেইনত "কালা বান্দৰ" (ক'লা বান্দৰ)ৰ ৰহস্যক কেন্দ্ৰ কৰি এটা কাহিনীৰ ট্ৰেক প্ৰদৰ্শিত হৈছিল।

### সংগীত
নৰ-বানৰৰ উল্লেখ "মিষ্টেৰিয়াছ মেন-মংকি"ত দিয়া হৈছে, যিটো আমেৰিকাৰ চেলো ৰক বেণ্ড ৰাছপুটিনাৰ ২০১১ চনৰ এলবাম গ্ৰেট আমেৰিকান জিঞ্জাৰব্ৰেড: ৰাস্পুটিনা ৰেৰিটিজ এণ্ড নেগলেক্টেড আইটেমছৰ ১২ নং ট্ৰেক। 

### প্ৰিণ্ট মাধ্যম
তেৰে বিন লাডেনৰ পৰিচালক অভিষেক শৰ্মাৰ ২০১১ চনৰ গ্ৰাফিক উপন্যাস মাংকিমেনত এই জীৱটোক ভুল বুজাবুজিৰ ছুপাৰহিৰো বুলি ব্যাখ্যা কৰা হৈছে যি ভুল হোৱা বিজ্ঞান পৰীক্ষাৰ ফল আছিল। প্ৰথম সংস্কৰণ, মুংকিমেন ভল ১ ত দিল্লীত জীৱবোৰৰ চমু আবিৰ্ভাৱৰ বুৰঞ্জী লিখা হৈছিল আৰু দ্বিতীয় সংস্কৰণত ২০০২ চনৰ ফেব্ৰুৱাৰী মাহত প্ৰকাশ পোৱা কাণ্ডৰ ভিত্তিত কানপুৰত এই জীৱটোৰ বিষয়ে উল্লেখ কৰা হ'ব। 

## তথ্য সংগ্ৰহ

## বাহ্যিক সংযোগ
* Sanal Edamaruku's first hand report on Monkey man
* 
* Strangemag story
* year=2003; volume=57; issue=8; spage=355; epage=60; aulast=Verma Verma SK, Srivastava DK. A study on mass hysteria (monkey men?) victims in East Delhi. Indian J Med Sci 2003; 57:355-60

শ্ৰেণী:ভাৰতৰ অন্ধবিশ্বাস
শ্ৰেণী:ভাৰতীয় লোককথা
সীতা নৱমী

**সীতা নৱমী** (সংস্কৃত: सीतानवमी) হৈছে এক হিন্দু উৎসৱ। হিন্দু ধৰ্মৰ অন্যতম জনপ্ৰিয় দেৱী সীতাৰ জন্ম আৰু লক্ষ্মী দেৱীৰ অৱতাৰ উদযাপন কৰা হয়। সীতা নৱমী হিন্দু বৈশাখ মাহৰ শুক্লা পক্ষৰ (প্ৰথম চন্দ্ৰ পষেক) নৱম দিনত উদযাপন কৰা হয়।

## কিংবদন্তী
ৰামায়ণৰ মতে, নৱজাতক সীতা মিথিলা ৰাজ্যৰ ৰজা চিৰাধ্বজা জনক আৰু ৰাণী সুনয়নাৰ খেতিপথাৰত নাঙলৰে হাল বাই থাকোঁতেই এটা ঐশ্বৰিক মাটিৰ পাত্ৰৰ পৰা ওলাইছিল। 

আঞ্চলিক পৰম্পৰা অনুসৰি এই স্থানডোখৰ ভাৰতৰ বিহাৰৰ সীতামাৰী জিলাৰ পুনাউৰা ধামত থকা বুলি চিনাক্ত কৰা হৈছে। ৰামায়ণৰ পুষ্পন নক্ষত্ৰৰ বৈশাখ মাহত নৱম দিন হিচাপে সীতাৰ প্ৰকাশৰ তাৰিখ আৰু সময় লিপিবদ্ধ কৰা হৈছে। কোৱা হয় যে যেতিয়া ৰজা চিৰাধ্বজা জনকে মাটিখিনি হাল ৰখাই আছিল, তেতিয়া তেওঁৰ হালৰ এটা অংশ পৃথিৱীত আৱদ্ধ হৈ পৰিছিল। সেই ঠাইখন খনন কৰাৰ সময়ত তেওঁ মাটিৰ পাত্ৰত এজনী কেঁচুৱা ছোৱালী পাইছিল। হালৰ এটা মূৰক সীতা বুলি কোৱা হয়, আৰু সেয়েহে ছোৱালীজনীৰ নাম সীতা ৰখা হৈছিল আৰু ৰজাৰ জীয়েক হিচাপে গ্ৰহণ কৰা হৈছিল।সীতাই পিছলৈ বিষ্ণুৰ সপ্তম অৱতাৰ ৰামক বিয়া কৰায়। সীতাক তেওঁৰ স্বামীৰ প্ৰতি আনুগত্য, ভক্তি আৰু ত্যাগৰ বাবে শ্ৰদ্ধা কৰা হয়। তেওঁক নাৰীত্বৰ প্ৰতীক বুলি গণ্য কৰা হয় আৰু ভাৰতীয় উপমহাদেশৰ আদৰ্শ পত্নী আৰু মাতৃ হিচাপে গণ্য কৰা হয়। 

## বৰ্ণনা
সীতা নৱমীয়ে সীতাৰ উপস্থিতি বা প্ৰকাশৰ বাৰ্ষিকী তাৰিখত উদযাপন কৰা হয়। সীতা নৱমী উপলক্ষে বিবাহিত মহিলাসকলে তেওঁলোকৰ স্বামীৰ দীৰ্ঘজীৱনৰ বাবে উপবাস ৰাখে।

## তথ্যৰ উৎস
শ্ৰেণী: হিন্দু দেৱী